title: Απόφαση της Επιτροπής, της 14ης Δεκεμβρίου 2009 , για την τροποποίηση της απόφασης 2009/177/ΕΚ όσον αφορά τα προγράμματα εξάλειψης και χαρακτηρισμού ορισμένων κρατών μελών, ζωνών και διαμερισμάτων ως απαλλαγμένων από συγκεκριμένες νόσους υδρόβιων ζώων [κοινοποιηθείσα υπό τον αριθμό Ε(2009) 9888] (Κείμενο που παρουσιάζει ενδιαφέρον για τον ΕΟΧ)

text:
               18.12.2009

               EL

               Επίσημη Εφημερίδα της Ευρωπαϊκής Ένωσης

               L 336/31

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 14ης Δεκεμβρίου 2009
   για την τροποποίηση της απόφασης 2009/177/ΕΚ όσον αφορά τα προγράμματα εξάλειψης και χαρακτηρισμού ορισμένων κρατών μελών, ζωνών και διαμερισμάτων ως απαλλαγμένων από συγκεκριμένες νόσους υδρόβιων ζώων
   [κοινοποιηθείσα υπό τον αριθμό Ε(2009) 9888]
   (Κείμενο που παρουσιάζει ενδιαφέρον για τον ΕΟΧ)
   (2009/975/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδιαίτερα το άρθρο 44 παράγραφος 2 πρώτο εδάφιο και το άρθρο 49 παράγραφος 1,
   Εκτιμώντας τα ακόλουθα:

               (1)

               Η απόφαση 2009/177/ΕΚ της Επιτροπής, της 31ης Οκτωβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά το πρόγραμμα επιτήρησης και εξάλειψης και το χαρακτηρισμό κρατών μελών, ζωνών και διαμερισμάτων ως απαλλαγμένων από ασθένειες (2) καθορίζει υποδείγματα εντύπων για τα προγράμματα εξάλειψης που υποβάλλονται προς έγκριση από τα κράτη μέλη σύμφωνα με την οδηγία 2006/88/ΕΚ, καθώς και υποδείγματα αιτήσεων για την έγκριση καθεστώτος απαλλαγής από ασθένειες, βάσει της εν λόγω οδηγίας.

               (2)

               Στο παράρτημα I μέρος Β της απόφασης 2009/177/ΕΚ παρατίθενται κατάλογοι των κρατών μελών, ζωνών και διαμερισμάτων που θα υποβληθούν σε προγράμματα εξάλειψης που εγκρίθηκαν σύμφωνα με την οδηγία 2006/88/ΕΚ. Το μέρος Γ του εν λόγω παραρτήματος παραθέτει καταλόγους των κρατών μελών, ζωνών και διαμερισμάτων που έχουν δηλωθεί ως απαλλαγμένα από ασθένειες σύμφωνα με την εν λόγω οδηγία.

               (3)

               Η Δανία υπέβαλε στην Επιτροπή ένα πολυετές πρόγραμμα για την εκρίζωση της ιογενούς αιμορραγικής σηψαιμίας σύμφωνα με την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (3) για την περίοδο από την 1η Ιανουαρίου 2009 έως την 31η Δεκεμβρίου 2013. Το εν λόγω πρόγραμμα εγκρίθηκε με την απόφαση 2008/897/ΕΚ της Επιτροπής, της 28ης Νοεμβρίου 2008, για την έγκριση των ετήσιων και των πολυετών προγραμμάτων για την εκρίζωση, τον έλεγχο και την επιτήρηση ορισμένων ζωικών ασθενειών και ζωονόσων τα οποία υπέβαλαν τα κράτη μέλη για το 2009 και τα επόμενα έτη, καθώς και της χρηματοδοτικής συνδρομής της Κοινότητας στα προγράμματα αυτά (4). Το συγκεκριμένο πρόγραμμα συμμορφώνεται με τους όρους έγκρισης που καθορίζονται στην απόφαση 2009/177/ΕΚ και, ως εκ τούτου, πρέπει να εγκριθεί σύμφωνα με το άρθρο 44 παράγραφος 2 της οδηγίας 2006/88/ΕΚ. Κατά συνέπεια, οι ζώνες που καλύπτονται από αυτό το πρόγραμμα πρέπει να προστεθούν στον κατάλογο του παραρτήματος I μέρος Β της εν λόγω απόφασης.

               (4)

               Σύμφωνα με το άρθρο 12 της απόφασης 2009/177/ΕΚ, το οποίο προβλέπει παρέκκλιση από την οδηγία 2006/88/ΕΚ, τα κράτη μέλη δεν απαιτείται να υποβάλλουν για έγκριση προγράμματα εξάλειψης που έχουν ήδη εγκριθεί για την απόκτηση καθεστώτος εγκεκριμένης ζώνης, όσον αφορά τη νόσο των ψαριών ΙΑΣ, με την απόφαση 2003/634/ΕΚ της Επιτροπής, της 28ης Αυγούστου 2003, για την έγκριση προγραμμάτων με στόχο την απόκτηση του καθεστώτος των εγκεκριμένων ζωνών και των εγκεκριμένων εκμεταλλεύσεων σε μη εγκεκριμένες ζώνες όσον αφορά την ιογενή αιμορραγική σηψαιμία (ΙΑΣ) και τη λοιμώδη αιματοποιητική νέκρωση (ΛΑΝ) στα ψάρια (5), υπό ορισμένες προϋποθέσεις.

               (5)

               Με την απόφαση 2003/634/ΕΚ εγκρίθηκε το πρόγραμμα που υπέβαλε η Φινλανδία με στόχο την απόκτηση του καθεστώτος εγκεκριμένης ζώνης όσον αφορά τη νόσο ΙΑΣ. Η Φινλανδία υπέβαλε έκθεση σχετικά με αυτό το πρόγραμμα σύμφωνα με τις απαιτήσεις που ορίζονται στην απόφαση 2009/177/ΕΚ. Κατά συνέπεια, οι ζώνες που καλύπτονται από αυτό το πρόγραμμα πρέπει να προστεθούν στον κατάλογο του παραρτήματος I μέρος Β της εν λόγω απόφασης.

               (6)

               Η Γερμανία υπέβαλε στην Επιτροπή ένα πολυετές πρόγραμμα για την εκρίζωση της λοίμωξης του κυπρίνου Koi από ερπητοϊό (νόσος KHV) σύμφωνα με την απόφαση 90/424/ΕΟΚ. Το πρόγραμμα αυτό εγκρίθηκε με την απόφαση 2008/897/ΕΚ για την περίοδο από την 1η Ιανουαρίου 2009 έως την 31η Δεκεμβρίου 2013. Το συγκεκριμένο πρόγραμμα συμμορφώνεται με τους όρους έγκρισης που καθορίζονται στην απόφαση 2009/177/ΕΚ και, ως εκ τούτου, πρέπει να εγκριθεί σύμφωνα με το άρθρο 44 παράγραφος 2 της οδηγίας 2006/88/ΕΚ. Κατά συνέπεια, οι ζώνες που καλύπτονται από αυτά τα προγράμματα πρέπει να προστεθούν στον κατάλογο του παραρτήματος I μέρος Β της εν λόγω απόφασης.

               (7)

               Στο παράρτημα I μέρος Γ της απόφασης 2009/177/ΕΚ περιλαμβάνεται το σύνολο της επικράτειας του Ηνωμένου Βασιλείου, το οποίο έχει δηλωθεί ως απαλλαγμένο από ασθένειες όσον αφορά τη λοιμώδη αναιμία του σολομού (ΛΑΣ), σύμφωνα με την οδηγία 2006/88/ΕΚ. Το Ηνωμένο Βασίλειο κοινοποίησε την εμφάνιση της ΛΑΣ σε διαμέρισμα που προηγουμένως είχε δηλωθεί ως απαλλαγμένο από αυτή τη νόσο. Κατά συνέπεια, σε ό,τι αφορά τη ΛΑΣ, πρέπει να τροποποιηθεί η καταχώριση του κράτους μέλους στον κατάλογο του παραρτήματος I μέρος Γ της απόφασης 2009/177/ΕΚ.

               (8)

               Το Ηνωμένο Βασίλειο υπέβαλε προς έγκριση πρόγραμμα εκρίζωσης που αφορά τη ΛΑΣ στις νήσους South West Shetland. Το εν λόγω πρόγραμμα συμμορφώνεται με τις απαιτήσεις της απόφασης 2009/177/ΕΚ και, ως εκ τούτου, πρέπει να εγκριθεί. Κατά συνέπεια, οι νήσοι South West Shetland πρέπει να προστεθούν στον κατάλογο του παραρτήματος I μέρος Β της εν λόγω απόφασης.

               (9)

               Με την απόφαση 2003/634/ΕΚ εγκρίνεται το πρόγραμμα που υπέβαλε το Ηνωμένο Βασίλειο για την απόκτηση του καθεστώτος των εγκεκριμένων ζωνών όσον αφορά τη νόσο ΙΑΣ. Το Ηνωμένο Βασίλειο έχει υποβάλει έκθεση σχετικά με αυτό το πρόγραμμα σύμφωνα με τις απαιτήσεις που ορίζονται στην απόφαση 2009/177/ΕΚ, προκειμένου αυτές οι περιοχές να αποκτήσουν καθεστώς απαλλαγής από ασθένειες. Η εν λόγω έκθεση συμμορφώνεται με τις απαιτήσεις της απόφασης 2009/177/ΕΚ. Κατά συνέπεια, οι εν λόγω ζώνες πρέπει να προστεθούν στον κατάλογο του παραρτήματος I μέρος Γ της εν λόγω απόφασης.

               (10)

               Επιπλέον, ολόκληρη η ακτογραμμή της Βόρειας Ιρλανδίας, εκτός από το Lough Foyle, περιλαμβάνεται στον κατάλογο τους παραρτήματος I μέρος Γ της απόφασης 2009/177/ΕΚ αφού έχει δηλωθεί ως απαλλαγμένη από ασθένειες όσον αφορά τη λοίμωξη από Bonamia ostreae. Το Ηνωμένο Βασίλειο κοινοποίησε την εμφάνιση λοίμωξης από Bonamia ostreae στην ακτογραμμή του Strangforth Lough. Κατά συνέπεια, το Strangforth Lough πρέπει να αποκλειστεί από την περιοχή που έχει δηλωθεί ως απαλλαγμένη από ασθένειες στον κατάλογο του παραρτήματος I μέρος Γ της εν λόγω απόφασης.

               (11)

               Ως εκ τούτου, η απόφαση 2009/177/ΕΚ πρέπει να τροποποιηθεί ανάλογα.

               (12)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα I της απόφασης 2009/177/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.

      Βρυξέλλες, 14 Δεκεμβρίου 2009.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 328 της 24.11.2006, σ. 14.

      (2)  ΕΕ L 63 της 7.3.2009, σ. 15.

      (3)  ΕΕ L 224 της 18.8.1990, σ. 19.

      (4)  ΕΕ L 322 της 2.12.2008, σ. 39.

      (5)  ΕΕ L 220 της 3.9.2003, σ. 8.

      ΠΑΡΑΡΤΗΜΑ
      Στο παράρτημα Ι, το περιεχόμενο των μερών Β και Γ αντικαθίσταται από το ακόλουθο κείμενο:

         «ΜΕΡΟΣ B

            Κράτη μέλη, ζώνες και διαμερίσματα που υπάγονται σε εγκεκριμένο πρόγραμμα εκρίζωσης

                     Ασθένεια

                     Κράτος μέλος

                     Κωδικός ISO

                     Γεωγραφική οριοθέτηση της περιοχής που υπάγεται σε πρόγραμμα εκρίζωσης (κράτος μέλος, ζώνες ή διαμερίσματα)

                     Ιογενής αιμορραγική σηψαιμία (ΙΑΣ)

                     Δανία

                     DK

                     Οι ακόλουθες περιοχές λεκάνης απορροής: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å and Holmsland Klit.

                     Φινλανδία

                     FI

                     Η περιφέρεια Åland
                     και οι δήμοι Uusikaupunki, Pyhäranta και Rauma.

                     Λοιμώδης αιματοποιητική νέκρωση(ΛΑΝ)

                     Λοίμωξη του κυπρίνου Koi από ερπητοϊό (νόσος KHV)

                     Γερμανία

                     DE

                     Ομόσπονδο κράτος της Σαξονίας

                     Λοιμώδης αναιμία του σολομού (ΛΑΣ)

                     Ηνωμένο Βασίλειο

                     UK

                     Νήσοι South West Shetland

                     Λοίμωξη από Marteilia refringens

                     Λοίμωξη από Bonamia ostreae

                     Ιχθυοφθειρίαση

            ΜΕΡΟΣ Γ

            Κράτη μέλη, ζώνες και διαμερίσματα που έχουν δηλωθεί ως απαλλαγμένα από ασθένειες

                     Ασθένεια

                     Κράτος μέλος

                     Κωδικός ISO

                     Γεωγραφική οριοθέτηση της περιοχής απαλλαγμένης από ασθένειες (κράτος μέλος, ζώνες ή διαμερίσματα)

                     Ιογενής αιμορραγική σηψαιμία (ΙΑΣ)

                     Δανία

                     DK

                     Οι περιοχές λεκάνης απορροής και οι παράκτιες περιοχές των:

                                 —

                                 Hansted Å

                                 —

                                 Hovmølle Å

                                 —

                                 Grenå

                                 —

                                 Treå

                                 —

                                 Alling Å

                                 —

                                 Kastbjerg

                                 —

                                 Villestrup Å

                                 —

                                 Korup Å

                                 —

                                 Sæby Å

                                 —

                                 Elling Å

                                 —

                                 Uggerby Å

                                 —

                                 Lindenborg Å

                                 —

                                 Øster Å

                                 —

                                 Hasseris Å

                                 —

                                 Binderup Å

                                 —

                                 Vidkær Å

                                 —

                                 Dybvad Å

                                 —

                                 Bjørnsholm Å

                                 —

                                 Trend Å

                                 —

                                 Lerkenfeld Å

                                 —

                                 Vester Å

                                 —

                                 Lønnerup med tilløb

                                 —

                                 Fiskbæk Å

                                 —

                                 Slette Å

                                 —

                                 Bredkær Bæk

                                 —

                                 Vandløb til Kilen

                                 —

                                 Resenkær Å

                                 —

                                 Klostermølle Å

                                 —

                                 Hvidbjerg Å

                                 —

                                 Knidals Å

                                 —

                                 Spang Å

                                 —

                                 Simested Å

                                 —

                                 Skals Å

                                 —

                                 Jordbro Å

                                 —

                                 Fåremølle Å

                                 —

                                 Flynder Å

                                 —

                                 Damhus Å

                                 —

                                 Karup Å

                                 —

                                 Gudenåen

                                 —

                                 Halkær Å

                                 —

                                 Storåen

                                 —

                                 Århus Å

                                 —

                                 Bygholm Å

                                 —

                                 Grejs Å

                                 —

                                 Ørum Å

                     Ιρλανδία

                     IE

                     Όλες οι ηπειρωτικές και παράκτιες περιοχές μέσα στην επικράτειά της, εκτός από:

                                 1.

                                 τη νήσο Cape Clear

                     Κύπρος

                     CY

                     Όλες οι ηπειρωτικές ζώνες μέσα στην επικράτειά της

                     Φινλανδία

                     FI

                     Όλες οι ηπειρωτικές και παράκτιες περιοχές μέσα στην επικράτειά της, εκτός από:

                                 1.

                                 την περιφέρεια Åland

                                 2.

                                 και τους δήμους Uusikaupunki, Pyhäranta και Rauma.

                     Σουηδία

                     SE

                     Σύνολο της επικράτειας

                     Ηνωμένο Βασίλειο

                     UK

                     Όλες οι ηπειρωτικές και παράκτιες περιοχές μέσα στη Μεγάλη Βρετανία, τη Βόρεια Ιρλανδία, τη Guernsey, τη νήσο του Man και του Jersey.

                     Λοιμώδης αιματοποιητική νέκρωση(ΛΑΝ)

                     Δανία

                     DK

                     Σύνολο της επικράτειας

                     Ιρλανδία

                     IE

                     Σύνολο της επικράτειας

                     Κύπρος

                     CY

                     Όλες οι ηπειρωτικές ζώνες μέσα στην επικράτειά της

                     Φινλανδία

                     FI

                     Σύνολο της επικράτειας

                     Σουηδία

                     SE

                     Σύνολο της επικράτειας

                     Ηνωμένο Βασίλειο

                     UK

                     Όλες οι ηπειρωτικές και παράκτιες περιοχές μέσα στη Μεγάλη Βρετανία, τη Βόρεια Ιρλανδία, τη Guernsey, τη νήσο του Man και του Jersey

                     Λοίμωξη του κυπρίνου Koi από ερπητοϊό (νόσος KHV)

                     Λοιμώδης αναιμία του σολομού (ΛΑΣ)

                     Βέλγιο

                     BE

                     Σύνολο της επικράτειας

                     Βουλγαρία

                     BG

                     Σύνολο της επικράτειας

                     Τσεχική Δημοκρατία

                     CZ

                     Σύνολο της επικράτειας

                     Δανία

                     DK

                     Σύνολο της επικράτειας

                     Γερμανία

                     DE

                     Σύνολο της επικράτειας

                     Εσθονία

                     EE

                     Σύνολο της επικράτειας

                     Ιρλανδία

                     IE

                     Σύνολο της επικράτειας

                     Ελλάδα

                     EL

                     Σύνολο της επικράτειας

                     Ισπανία

                     ES

                     Σύνολο της επικράτειας

                     Γαλλία

                     FR

                     Σύνολο της επικράτειας

                     Ιταλία

                     IT

                     Σύνολο της επικράτειας

                     Κύπρος

                     CY

                     Σύνολο της επικράτειας

                     Λεττονία

                     LV

                     Σύνολο της επικράτειας

                     Λιθουανία

                     LT

                     Σύνολο της επικράτειας

                     Λουξεμβούργο

                     LU

                     Σύνολο της επικράτειας

                     Ουγγαρία

                     HU

                     Σύνολο της επικράτειας

                     Μάλτα

                     MT

                     Σύνολο της επικράτειας

                     Κάτω Χώρες

                     NL

                     Σύνολο της επικράτειας

                     Αυστρία

                     AT

                     Σύνολο της επικράτειας

                     Πολωνία

                     PL

                     Σύνολο της επικράτειας

                     Πορτογαλία

                     PT

                     Σύνολο της επικράτειας

                     Ρουμανία

                     RO

                     Σύνολο της επικράτειας

                     Σλοβενία

                     SI

                     Σύνολο της επικράτειας

                     Σλοβακία

                     SK

                     Σύνολο της επικράτειας

                     Φινλανδία

                     FI

                     Σύνολο της επικράτειας

                     Σουηδία

                     SE

                     Σύνολο της επικράτειας

                     Ηνωμένο Βασίλειο

                     UK

                     Όλες οι ηπειρωτικές και παράκτιες περιοχές μέσα στη Μεγάλη Βρετανία, τη Βόρεια Ιρλανδία, τη Guernsey, τη νήσο του Man και του Jersey εκτός από τις νήσους South West Shetland.

                     Λοίμωξη από Marteilia refringens

                     Ιρλανδία

                     IE

                     Ολόκληρη η επικράτεια

                     Ηνωμένο Βασίλειο

                     UK

                     Ολόκληρα τα παράλια της Μεγάλης Βρετανίας.
                     Ολόκληρα τα παράλια της Βόρειας Ιρλανδίας
                     Ολόκληρα τα παράλια της Guernsey και Herm.
                     Η παράκτια περιοχή των διαμερισμάτων της νήσου Jersey: η περιοχή αποτελείται από την παλιρροιακή και άμεση περιοχή της ακτής μεταξύ της μέσης ανώτερης στάθμης της θάλασσας επί της νήσου Jersey και νοητής γραμμής σε απόσταση τριών ναυτικών μιλίων από τη μέση κατώτερη σήμανση της στάθμης της θάλασσας της νήσου Jersey. Η ζώνη βρίσκεται στο νορμανδοβρετανικό κόλπο, στη νότια πλευρά της Μάγχης.
                     Ολόκληρα τα παράλια της νήσου του Man

                     Λοίμωξη από Bonamia ostreae

                     Ιρλανδία

                     IE

                     Ολόκληρα τα παράλια της Ιρλανδίας, εκτός από:

                                 1.

                                 Cork Harbour;

                                 2.

                                 Galway Bay;

                                 3.

                                 Ballinakill Harbour;

                                 4.

                                 Clew Bay;

                                 5.

                                 Achill Sound;

                                 6.

                                 Loughmore, Blacksod Bay;

                                 7.

                                 Lough Foyle;

                                 8.

                                 Lough Swilly.

                     Ηνωμένο Βασίλειο

                     UK

                     Ολόκληρα τα παράλια της Μεγάλης Βρετανίας, εκτός από:

                                 1.

                                 τη νότια ακτή της Κορνουάλης από το Lizard ως το Start Point·

                                 2.

                                 την ακτή των Dorset, Hampshire και Sussex από το Portland Bill έως το Selsey Bill·

                                 3.

                                 την περιοχή κατά μήκος της ακτής του βόρειου Κέντ και του Essex από το North Foreland έως το Felixstowe·

                                 4.

                                 την περιοχή κατά μήκος της ακτής στη νοτιοδυτική Ουαλία, από το Wooltack Point έως το St. Govan’s Head, συμπεριλαμβανομένων του Milford Haven και των επηρεαζόμενων από την παλίρροια υδάτων του ανατολικού και δυτικού ποταμού Cleddau·

                                 5.

                                 την περιοχή που περιλαμβάνει τα ύδατα του Loch Sunart ανατολικά της νοητής γραμμής που διέρχεται νότια–νοτιοανατολικά από το βορειότερο σημείο του Maclean’s Nose έως το Auliston Point·

                                 6.

                                 την περιοχή που περιλαμβάνει το δυτικό Loch Tarbert βορειοανατολικά της νοητής γραμμής που διέρχεται ανατολικά-νοτιανατολικά στο Ardpatrick σημείο NR 734 578 έως το North Dunskeig Bay στο NR 752 568

                           Ολόκληρα τα παράλια της Βόρειας Ιρλανδίας, εκτός από:

                                 1.

                                 Lough Foyle;

                                 2.

                                 Strangford Lough.

                           Ολόκληρα τα παράλια της Guernsey και Herm και της νήσου του Man
                     Η παράκτια περιοχή των διαμερισμάτων της νήσου Jersey: η ζώνη συνίσταται από την παλιρροιακή και άμεση περιοχή της ακτής μεταξύ της μέσης ανώτερης σήμανσης της στάθμης της θάλασσας επί της νήσου Jersey και νοητής γραμμής σε απόσταση τριών ναυτικών μιλίων από τη μέση κατώτερη σήμανση της στάθμης της θάλασσας της νήσου Jersey. Η περιοχή ευρίσκεται στο νορμανδοβρετανικό κόλπο, στη νότια πλευρά του πορθμού του Καλαί.

                     Σύνδρομο των λευκών κηλίδων»


Avis juridique important

|

31986D0091

86/91/ΕΟΚ: Απόφαση του Συμβουλίου της 10ης Μαρτίου 1986 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1969) (τρίτο ΕΤΑ) κατά το οικονομικό έτος 1984

Επίσημη Εφημερίδα αριθ. L 080 της 25/03/1986 σ. 0048 - 0048

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 10ης Μαρτίου 1986  για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1969) (τρίτο ΕΤΑ) κατά το οικονομικό έτος 1984  (86/91/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη σύμβαση συνδέσεως μεταξύ της Ευρωπαϊκής Οικονομικής Κοινότητας και των συνδεδεμένων με αυτήν αφρικανικών κρατών και της Μαδαγασκάρης (1), που υπογράφηκε στο Yaounde στις 29 Ιουλίου 1969,  την απόφαση 70/549/ΕΟΚ του Συμβουλίου της 29ης Σεπτεμβρίου 1970 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (2),  την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (3), που υπογράφηκε στο Yaounde στις 29 Ιουλίου 1969, και ιδίως το άρθρο 22,  το δημοσιονομικό κανονισμό του Ευρωπαϊκού Ταμείου Αναπτύξεως (1969), που θεσπίστηκε με την εσωτερική συμφωνία περί χρηματοδοτήσεως και διαχειρίσεως των ενισχύσεων της Κοινότητας (4), και ιδίως τα άρθρα 7 και 8,  τις αποφάσεις του Συμβουλίου της 30ής Μαΐου 1972 και της 30ής Οκτωβρίου 1978 περί της μεταφοράς και χρήσεως των υπολοίπων του πρώτου και δεύτερου ΕΤΑ,  το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1969) (τρίτο ΕΤΑ), που εγκρίθηκαν στις 31 Δεκεμβρίου 1984,  την έκθεση του Ελεγκτικού Συνεδρίου για το οικονομικό έτος 1984 που συνοδεύεται από τις απαντήσεις της Επιτροπής (5),  υπενθυμίζοντας ότι, σύμφωνα με τις ισχύουσες εκτελεστικές διατάξεις του Ευρωπαϊκού Ταμείου Αναπτύξεως (1969) (τρίτο ΕΤΑ), μόνο το Συμβούλιο μπορεί, με ειδική πλειοψηφία, να απαλλάσσει την Επιτροπή από την ευθύνη για τη δημοσιονομική διαχείριση του Ταμείου,  Εκτιμώντας:  ότι, με την απόφαση 80/1184/ΕΟΚ (6), προκειμένου να εκφραστούν τα ποσά της οικονομικής βοήθειας δυνάμει της δεύτερης σύμβασης ΑΚΕ-ΕΟΚ και των προηγούμενων συμβάσεων, η ευρωπαϊκή νομισματική μονάδα αντικαταστάθηκε με την ECU·  ότι, οι συνεισφορές των κρατών μελών που αντιπροσωπεύουν 905 εκατομμύρια ECU, καθώς και τα διάφορα έσοδα του Ταμείου, αποτέλεσαν τα έσοδα του οικονομικού έτους 1984·  ότι, κατ' εφαρμογή της ανωτέρω αποφάσεως του Συμβουλίου της 30ής Οκτωβρίου 1978, ποσό 11 516 474,85 ECU μεταφέρθηκε στο τρίτο ΕΤΑ, ως υπόλοιπο του πρώτου και του δεύτερου ΕΤΑ·  ότι καταβλήθηκε προκαταβολή 36 463 458,18 ECU στο Ευρωπαϊκό Ταμείο Αναπτύξεως (1979) (πέμπτο ΕΤΑ)·  ότι καταβλήθηκαν στο Ταμείο σταθεροποιήσεως τιμών προκαταβολές ύψους 4 537 130,01 ECU·  ότι η εκτέλεση των εργασιών του Ευρωπαϊκού Ταμείου Αναπτύξεως (1969) (τρίτο ΕΤΑ), εκ μέρους της Επιτροπής, κατά το οικονομικό έτος 1984, ήταν στο σύνολό της τέτοια ώστε θα πρέπει να απαλλαγεί η Επιτροπή από την ευθύνη για την εκτέλεση των εργασιών αυτών,  ΑΠΟΦΑΣΙΖΕΙ:  Άρθρο 1  Το Συμβούλιο εγκρίνει το λογαριασμό διαχειρίσεως του Ευρωπαϊκού Ταμείου Αναπτύξεως (1969) (τρίτο ΕΤΑ), στις 31 Δεκεμβρίου 1984, ως εξής:  - έσοδα: στο ποσό των 916 516 474,85 ECU,  - έξοδα (πληρωμές): στο ποσό των 875 515 886,66 ECU.  Άρθρο 2  Το Συμβούλιο απαλλάσσει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1969) (τρίτο ΕΤΑ), για το οικονομικό έτος 1984.  Βρυξέλλες, 10 Μαρτίου 1986.  Για το Συμβούλιο  Ο Πρόεδρος  H. RUDING  (1) ΕΕ αριθ. L 282 της 28. 12. 1970, σ. 2.  (2) ΕΕ αριθ. L 282 της 28. 12. 1970, σ. 83.  (3) ΕΕ αριθ. L 282 της 28. 12. 1970, σ. 47.  (4) ΕΕ αριθ. L 31 της 8. 2. 1971, σ. 1.  (5) ΕΕ αριθ. C 326 της 16. 12. 1985, σσ. 107 και 208.  (6) ΕΕ αριθ. L 349 της 18. 12. 1980, σ. 34.


title: Απόφαση (ΕΕ) 2016/815 του Συμβουλίου, της 17ης Μαΐου 2016, σχετικά με την προσχώρηση της Κροατίας στη σύμβαση η οποία καταρτίστηκε βάσει του άρθρου K.3 της Συνθήκης για την Ευρωπαϊκή Ένωση, σχετικά με την προστασία των οικονομικών συμφερόντων των Ευρωπαϊκών Κοινοτήτων, και στο πρωτόκολλο της 27ης Σεπτεμβρίου 1996, στο πρωτόκολλο της 29ης Νοεμβρίου 1996 και στο δεύτερο πρωτόκολλο της 19ης Ιουνίου 1997

text:
               24.5.2016

               EL

               Επίσημη Εφημερίδα της Ευρωπαϊκής Ένωσης

               L 133/9

         ΑΠΌΦΑΣΗ (ΕΕ) 2016/815 ΤΟΥ ΣΥΜΒΟΥΛΊΟΥ
   της 17ης Μαΐου 2016
   σχετικά με την προσχώρηση της Κροατίας στη σύμβαση η οποία καταρτίστηκε βάσει του άρθρου K.3 της Συνθήκης για την Ευρωπαϊκή Ένωση, σχετικά με την προστασία των οικονομικών συμφερόντων των Ευρωπαϊκών Κοινοτήτων, και στο πρωτόκολλο της 27ης Σεπτεμβρίου 1996, στο πρωτόκολλο της 29ης Νοεμβρίου 1996 και στο δεύτερο πρωτόκολλο της 19ης Ιουνίου 1997
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση,
   Έχοντας υπόψη την πράξη προσχώρησης της Κροατίας, και ιδίως το άρθρο 3 παράγραφοι 4 και 5,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η σύμβαση, η οποία καταρτίστηκε βάσει του άρθρου K.3 της Συνθήκης για την Ευρωπαϊκή Ένωση, σχετικά με την προστασία των οικονομικών συμφερόντων των Ευρωπαϊκών Κοινοτήτων (2) («η σύμβαση»), υπεγράφη στις 26 Ιουλίου 1995 και τέθηκε σε ισχύ στις 17 Οκτωβρίου 2002.

               (2)

               Η σύμβαση συμπληρώθηκε από το πρωτόκολλο της σύμβασης για την προστασία των οικονομικών συμφερόντων των Ευρωπαϊκών Κοινοτήτων, το οποίο καταρτίστηκε βάσει του άρθρου Κ.3 της Συνθήκης για την Ευρωπαϊκή Ένωση (3) («το πρωτόκολλο της 27ης Σεπτεμβρίου 1996») και από το πρωτόκολλο το οποίο καταρτίστηκε με βάση το άρθρο Κ.3 της Συνθήκης για την Ευρωπαϊκή Ένωση σχετικά με την ερμηνεία της σύμβασης για την προστασία των οικονομικών συμφερόντων των Ευρωπαϊκών Κοινοτήτων από το Δικαστήριο των Ευρωπαϊκών Κοινοτήτων με προδικαστικές αποφάσεις (4) («το πρωτόκολλο της 29ης Νοεμβρίου 1996»), που τέθηκαν αμφότερα σε ισχύ στις 17 Οκτωβρίου 2002.

               (3)

               Η σύμβαση συμπληρώθηκε περαιτέρω με το δεύτερο πρωτόκολλο της σύμβασης για την προστασία των οικονομικών συμφερόντων των Ευρωπαϊκών Κοινοτήτων (5), το οποίο καταρτίστηκε βάσει του άρθρου Κ.3 της Συνθήκης για την Ευρωπαϊκή Ένωση («το δεύτερο πρωτόκολλο της 19ης Ιουνίου 1997»), που τέθηκε σε ισχύ στις 19 Μαΐου 2009.

               (4)

               Το άρθρο 3 παράγραφος 4 της πράξης προσχώρησης της Κροατίας («η πράξη προσχώρησης») προβλέπει ότι η Κροατία προσχωρεί στις συμβάσεις και στα πρωτόκολλα που απαριθμούνται στο παράρτημα I της πράξης προσχώρησης. Οι εν λόγω συμβάσεις και πρωτόκολλα περιλαμβάνουν, μεταξύ άλλων, τη σύμβαση, το πρωτόκολλο της 27ης Σεπτεμβρίου 1996, το πρωτόκολλο της 29ης Νοεμβρίου 1996 και το δεύτερο πρωτόκολλο της 19ης Ιουνίου 1997. Η σύμβαση και τα εν λόγω πρωτόκολλα πρέπει να τεθούν σε ισχύ έναντι της Κροατίας την ημερομηνία που ορίστηκε από το Συμβούλιο.

               (5)

               Σύμφωνα με το άρθρο 3 παράγραφος 5 της πράξης προσχώρησης, το Συμβούλιο πρέπει να αποφασίσει να πραγματοποιήσει όλες τις προσαρμογές που απαιτούνται λόγω της προσχώρησης της Κροατίας στις συμβάσεις και τα πρωτόκολλα που απαριθμούνται στο παράρτημα I της πράξης προσχώρησης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η σύμβαση, το πρωτόκολλο της 27ης Σεπτεμβρίου 1996, το πρωτόκολλο της 29ης Νοεμβρίου 1996 και το δεύτερο πρωτόκολλο της 19ης Ιουνίου 1997 τίθενται σε ισχύ για την Κροατία την πρώτη ημέρα του πρώτου μήνα που έπεται της ημερομηνίας έκδοσης της παρούσας απόφασης.
   Άρθρο 2
   Τα κείμενα στην κροατική γλώσσα της σύμβασης (6), του πρωτοκόλλου της 27ης Σεπτεμβρίου 1996 (7), του πρωτοκόλλου της 29ης Νοεμβρίου 1996 (8) και του δεύτερου πρωτοκόλλου της 19ης Ιουνίου 1997 (9) είναι εξίσου αυθεντικά με τα κείμενα της σύμβασης και των εν λόγω πρωτοκόλλων στις άλλες γλώσσες.
   Άρθρο 3
   Η παρούσα απόφαση παράγει αποτελέσματα την ημερομηνία που έπεται της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 17 Μαΐου 2016.

            Για το Συμβούλιο

            Ο Πρόεδρος

         M.H.P. VAN DAM

      (1)  Γνώμη της 25ης Φεβρουαρίου 2016 (δεν έχει ακόμη δημοσιευθεί στην Επίσημη Εφημερίδα).

      (2)  ΕΕ C 316 της 27.11.1995, σ. 49.

      (3)  ΕΕ C 313 της 23.10.1996, σ. 2.

      (4)  ΕΕ C 151 της 20.5.1997, σ. 2.

      (5)  ΕΕ C 221 της 19.7.1997, σ. 12

      (6)  Το κείμενο στην κροατική γλώσσα έχει δημοσιευθεί σε ειδική έκδοση της Επίσημης Εφημερίδας (κεφάλαιο 19, τόμος 014, σ. 50).

      (7)  Το κείμενο στην κροατική γλώσσα έχει δημοσιευθεί σε ειδική έκδοση της Επίσημης Εφημερίδας (κεφάλαιο 19, τόμος 014, σ. 73).

      (8)  Το κείμενο στην κροατική γλώσσα έχει δημοσιευθεί σε ειδική έκδοση της Επίσημης Εφημερίδας (κεφάλαιο 19, τόμος 014, σ. 92).

      (9)  Το κείμενο στην κροατική γλώσσα έχει δημοσιευθεί σε ειδική έκδοση της Επίσημης Εφημερίδας (κεφάλαιο 19, τόμος 014, σ. 141).


title: 2008/775/ΕΚ,ΕυͿατόμ: Απόφαση του Συμβουλίου, της 2ας Οκτωβρίου 2008 , για το διορισμό στην Ευρωπαϊκή Οικονομική και Κοινωνική Επιτροπή ενός μέλους από τη Βουλγαρία

text:
               7.10.2008

               EL

               Επίσημη Εφημερίδα της Ευρωπαϊκής Ένωσης

               L 266/13

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 2ας Οκτωβρίου 2008
   για το διορισμό στην Ευρωπαϊκή Οικονομική και Κοινωνική Επιτροπή ενός μέλους από τη Βουλγαρία
   (2008/775/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,
   την απόφαση 2007/3/ΕΚ, Ευρατόμ (1),
   την πρόταση της βουλγαρικής κυβέρνησης,
   τη γνώμη της Επιτροπής,
   Εκτιμώντας ότι έχει κενωθεί μία θέση μέλους της Ευρωπαϊκής Οικονομικής και Κοινωνικής Επιτροπής κατόπιν της παραίτησης της κας Andriana SUKOVA-TOSHEVA,
   ΑΠΟΦΑΣΙΖΕΙ:
   Άρθρο 1
   Η κα Lena ROUSSENOVA, οικονομική προϊστάμενος και διευθύντρια προγραμμάτων, Συνομοσπονδία Εργοδοτών και Βιομηχάνων (Chief Economist and Programme Director, Confederation of Employers and Industrialists) της Βουλγαρίας, διορίζεται μέλος της Ευρωπαϊκής Οικονομικής και Κοινωνικής Επιτροπής για το εναπομένον διάστημα της θητείας, ήτοι έως τις 20 Σεπτεμβρίου 2010.
   Άρθρο 2
   Η παρούσα απόφαση παράγει αποτελέσματα από την ημέρα της εκδόσεώς της.

      Λουξεμβούργο, 2 Οκτωβρίου 2008.

            Για το Συμβούλιο

            Ο Πρόεδρος

         X. BERTRAND

      (1)  ΕΕ L 1 της 4.1.2007, σ. 6.


title: 2008/785/ΕΚ: Απόφαση της Επιτροπής, της 9ης Οκτωβρίου 2008 , για την τροποποίηση της απόφασης 2005/56/ΕΚ, για τη σύσταση του Εκτελεστικού οργανισμού εκπαίδευσης, οπτικοακουστικών θεμάτων και πολιτισμού για τη διαχείριση της κοινοτικής δράσης στους τομείς της εκπαίδευσης, των οπτικοακουστικών θεμάτων και του πολιτισμού κατ’ εφαρμογή του κανονισμού (ΕΚ) αριθ. 58/2003 του Συμβουλίου

text:
               10.10.2008

               EL

               Επίσημη Εφημερίδα της Ευρωπαϊκής Ένωσης

               L 269/11

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 9ης Οκτωβρίου 2008
   για την τροποποίηση της απόφασης 2005/56/ΕΚ, για τη σύσταση του «Εκτελεστικού οργανισμού εκπαίδευσης, οπτικοακουστικών θεμάτων και πολιτισμού» για τη διαχείριση της κοινοτικής δράσης στους τομείς της εκπαίδευσης, των οπτικοακουστικών θεμάτων και του πολιτισμού κατ’ εφαρμογή του κανονισμού (ΕΚ) αριθ. 58/2003 του Συμβουλίου
   (2008/785/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (1), και ιδίως το άρθρο 3 παράγραφος 1,
   Εκτιμώντας τα ακόλουθα:

               (1)

               Με την απόφαση 2005/56/ΕΚ της Επιτροπής (2) ιδρύθηκε ο «Εκτελεστικός οργανισμός εκπαίδευσης, οπτικοακουστικών θεμάτων και πολιτισμού» (καλούμενος στο εξής ο «οργανισμός»). Ο οργανισμός διαχειρίζεται την κοινοτική δράση στους τομείς της εκπαίδευσης, των οπτικοακουστικών θεμάτων και του πολιτισμού, συμπεριλαμβανομένων των σχεδίων που χρηματοδοτούνται από τα μέσα χρηματοδότησης της ευρωπαϊκής πολιτικής στον τομέα της εξωτερικής βοήθειας, από το 9ο Ευρωπαϊκό Ταμείο Ανάπτυξης καθώς και από ορισμένες συμφωνίες που έχουν συναφθεί από την Κοινότητα με τις Ηνωμένες Πολιτείες της Αμερικής και τον Καναδά.

               (2)

               Την 31η Δεκεμβρίου 2006 περατώθηκε η τρίτη φάση του διευρωπαϊκού προγράμματος συνεργασίας για την τριτοβάθμια εκπαίδευση (Tempus III). Η Επιτροπή αποφάσισε να παρατείνει αυτή τη δράση για την περίοδο 2007-2013 (Tempus IV) και να την χρηματοδοτήσει μέσω των διατάξεων τριών μέσων της ευρωπαϊκής πολιτικής στον τομέα της εξωτερικής βοήθειας: του μηχανισμού προενταξιακής βοήθειας (IAP), του ευρωπαϊκού μέσου γειτονίας και εταιρικής σχέσης και του μηχανισμού χρηματοδότησης της αναπτυξιακής συνεργασίας.

               (3)

               Με βάση τις πρωτοβουλίες που εφαρμόζει η Ευρωπαϊκή Κοινότητα σε συνεργασία με τις Ηνωμένες Πολιτείες της Αμερικής και τον Καναδά, η Επιτροπή αποφάσισε, επίσης, να ενισχύσει τη συνεργασία στους τομείς της εκπαίδευσης και της νεολαίας με τις εκβιομηχανισμένες και τις λοιπές υψηλού εισοδήματος χώρες και εδάφη.

               (4)

               Μια εξωτερική αξιολόγηση που ολοκληρώθηκε τον Απρίλιο του 2008 με φροντίδα της Επιτροπής έδειξε ότι η προσφυγή στον οργανισμό αποτελεί την καλύτερη λύση για τη διαχείριση του προγράμματος Τempus (τέταρτη φάση του προγράμματος, καθώς και ολοκλήρωση της τρίτης φάσης) και για τη διαχείριση των σχεδίων που χρηματοδοτούνται από το μέσο συνεργασίας με τις εκβιομηχανισμένες και τις λοιπές υψηλού εισοδήματος χώρες και εδάφη. Η αξιολόγηση αυτή συνιστούσε την επέκταση των καθηκόντων του οργανισμού προκειμένου να καλύπτεται η διαχείριση των εν λόγω προγραμμάτων και σχεδίων.

               (5)

               Κρίνεται σκόπιμο να τροποποιηθεί ανάλογα η απόφαση 2005/56/ΕΚ.

               (6)

               Οι διατάξεις που θεσπίζονται στην παρούσα απόφαση είναι σύμφωνες με τη γνώμη της επιτροπής των εκτελεστικών οργανισμών,

         ΑΠΟΦΑΣΙΖΕΙ:
   Άρθρο μόνο
   Το άρθρο 4 παράγραφος 1 της απόφασης 2005/56/ΕΚ αντικαθίσταται από το ακόλουθο κείμενο:

      «1.   Ο οργανισμός είναι υπεύθυνος για τη διαχείριση ορισμένων πτυχών των ακόλουθων κοινοτικών προγραμμάτων:

                  1.

                  τα σχέδια του τομέα της τριτοβάθμιας εκπαίδευσης που χρηματοδοτούνται βάσει των διατάξεων σχετικά με την οικονομική ενίσχυση ορισμένων χωρών της Κεντρικής και Ανατολικής Ευρώπης (Phare), που εγκρίθηκαν στο πλαίσιο του κανονισμού (ΕΟΚ) αριθ. 3906/89 του Συμβουλίου (3)·

                  2.

                  το πρόγραμμα για την ενθάρρυνση της ανάπτυξης και διανομής των ευρωπαϊκών οπτικοακουστικών έργων (MEDIA II — Ανάπτυξη και διανομή) (1996-2000), που εγκρίθηκε με την απόφαση 95/563/ΕΚ του Συμβουλίου (4)·

                  3.

                  το πρόγραμμα κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA II — Κατάρτιση) (1996-2000), που εγκρίθηκε με την απόφαση 95/564/ΕΚ του Συμβουλίου (5)·

                  4.

                  το δεύτερο στάδιο του προγράμματος κοινοτικής δράσης στον τομέα της εκπαίδευσης “Σωκράτης” (2000-2006), που εγκρίθηκε με την απόφαση αριθ. 253/2000/ΕΚ του Ευρωπαϊκού Κοινοβουλίου και του Συμβουλίου (6)·

                  5.

                  το δεύτερο στάδιο του κοινοτικού προγράμματος στον τομέα της επαγγελματικής κατάρτισης “Leonardo da Vinci” (2000-2006), που εγκρίθηκε με την απόφαση 1999/382/ΕΚ του Συμβουλίου (7)·

                  6.

                  το πρόγραμμα κοινοτικής δράσης “Νεολαία” (2000-2006), που εγκρίθηκε με την απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλίου (8)·

                  7.

                  το πρόγραμμα “Πολιτισμός 2000” (2000-2006), που εγκρίθηκε με την απόφαση αριθ. 508/2000/ΕΚ του Ευρωπαϊκού Κοινοβουλίου και του Συμβουλίου (9)·

                  8.

                  τα σχέδια στον τομέα της τριτοβάθμιας εκπαίδευσης τα οποία μπορούν να χρηματοδοτούνται βάσει των διατάξεων για τη χορήγηση συνδρομής στα κράτη εταίρους της Ανατολικής Ευρώπης και της Κεντρικής Ασίας (2000-2006), που προβλέπονται από τον κανονισμό (ΕΚ, Ευρατόμ) αριθ. 99/2000 του Συμβουλίου (10)·

                  9.

                  τα σχέδια στον τομέα της τριτοβάθμιας εκπαίδευσης τα οποία μπορούν να χρηματοδοτούνται βάσει των διατάξεων για την παροχή βοήθειας προς την Αλβανία, τη Βοσνία-Ερζεγοβίνη, την Κροατία, την πρώην Γιουγκοσλαβική Δημοκρατία της Μακεδονίας, το Μαυροβούνιο, τη Σερβία και το Κοσσυφοπέδιο (UNSCR 1244) (2000-2006), που εγκρίθηκαν στο πλαίσιο του κανονισμού (ΕΚ) αριθ. 2666/2000 του Συμβουλίου (11)·

                  10.

                  τα σχέδια στον τομέα της τριτοβάθμιας εκπαίδευσης τα οποία μπορούν να χρηματοδοτούνται βάσει των διατάξεων σχετικά με τα συνοδευτικά χρηματοδοτικά και τεχνικά μέτρα (MEDA) για τη μεταρρύθμιση των οικονομικών και κοινωνικών δομών στα πλαίσια της ευρωμεσογειακής εταιρικής σχέσης, που εγκρίθηκαν με τον κανονισμό (ΕΚ) αριθ. 2698/2000 του Συμβουλίου (12)·

                  11.

                  την τρίτη φάση του διευρωπαϊκού προγράμματος συνεργασίας για την τριτοβάθμια εκπαίδευση (Tempus III) (2000-2006), που εγκρίθηκε με την απόφαση 1999/311/ΕΚ του Συμβουλίου (13)·

                  12.

                  τα σχέδια τα οποία μπορούν να χρηματοδοτούνται βάσει των διατάξεων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την ανανέωση του προγράμματος συνεργασίας στους τομείς της τριτοβάθμιας εκπαίδευσης και της επαγγελματικής εκπαίδευσης και κατάρτισης (2001-2005), που εγκρίθηκε με την απόφαση 2001/196/ΕΚ του Συμβουλίου (14)·

                  13.

                  τα σχέδια τα οποία μπορούν να χρηματοδοτούνται βάσει των διατάξεων της συμφωνίας μεταξύ της Ευρωπαϊκής Κοινότητας και της κυβέρνησης του Καναδά για την ανανέωση του προγράμματος συνεργασίας στους τομείς της τριτοβάθμιας εκπαίδευσης και της κατάρτισης (2001-2005), που εγκρίθηκαν με την απόφαση 2001/197/ΕΚ του Συμβουλίου (15)·

                  14.

                  το πρόγραμμα για την ενθάρρυνση της ανάπτυξης των ευρωπαϊκών οπτικοακουστικών έργων (MEDIA Plus — Ανάπτυξη, διανομή και προώθηση) (2001-2006), που εγκρίθηκε με την απόφαση 2000/821/ΕΚ του Συμβουλίου (16)·

                  15.

                  το πρόγραμμα κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA-κατάρτιση) (2001-2006), που εγκρίθηκε με την απόφαση αριθ. 163/2001/ΕΚ του Ευρωπαϊκού Κοινοβουλίου και του Συμβουλίου (17)·

                  16.

                  το πολυετές πρόγραμμα για την αποτελεσματική ενσωμάτωση των τεχνολογιών των πληροφοριών και των επικοινωνιών (ΤΠΕ) στα ευρωπαϊκά συστήματα εκπαίδευσης και κατάρτισης (πρόγραμμα “e-learning”) (2004-2006), που εγκρίθηκε με την απόφαση αριθ. 2318/2003/ΕΚ του Ευρωπαϊκού Κοινοβουλίου και του Συμβουλίου (18)·

                  17.

                  το πρόγραμμα κοινοτικής δράσης για την προώθηση της συμμετοχής του ευρωπαίου πολίτη στα κοινά (συμμετοχή του πολίτη) (2004-2006), που εγκρίθηκε με την απόφαση 2004/100/ΕΚ του Συμβουλίου (19)·

                  18.

                  το πρόγραμμα κοινοτικής δράσης για την προώθηση των οργανισμών που δραστηριοποιούνται σε ευρωπαϊκό επίπεδο στον τομέα της νεολαίας (2004-2006), που εγκρίθηκε με την απόφαση αριθ. 790/2004/ΕΚ του Ευρωπαϊκού Κοινοβουλίου και του Συμβουλίου (20)·

                  19.

                  το πρόγραμμα κοινοτικής δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης (2004-2006), που εγκρίθηκε με την απόφαση αριθ. 791/2004/ΕΚ του Ευρωπαϊκού Κοινοβουλίου και του Συμβουλίου (21)·

                  20.

                  το πρόγραμμα κοινοτικής δράσης για την προώθηση των οργανισμών που δραστηριοποιούνται σε ευρωπαϊκό επίπεδο στον τομέα του πολιτισμού (2004-2006), που εγκρίθηκε με την απόφαση αριθ. 792/2004/ΕΚ του Ευρωπαϊκού Κοινοβουλίου και του Συμβουλίου (22)·

                  21.

                  το πρόγραμμα για την αύξηση της ποιότητας στην τριτοβάθμια εκπαίδευση και για την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (2004-2008), που εγκρίθηκε με την απόφαση αριθ. 2317/2003/ΕΚ του Ευρωπαϊκού Κοινοβουλίου και του Συμβουλίου (23)·

                  22.

                  τα σχέδια που μπορούν να χρηματοδοτούνται βάσει των διατάξεων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής με την οποία ανανεώνεται το πρόγραμμα συνεργασίας στον τομέα της τριτοβάθμιας εκπαίδευσης και της επαγγελματικής εκπαίδευσης και κατάρτισης (2006-2013), που εγκρίθηκε με την απόφαση 2006/910/ΕΚ του Συμβουλίου (24)·

                  23.

                  τα σχέδια που μπορούν να χρηματοδοτούνται βάσει των διατάξεων της συμφωνίας μεταξύ της Ευρωπαϊκής Κοινότητας και της κυβέρνησης του Καναδά με την οποία θεσπίζεται ένα πλαίσιο συνεργασίας στους τομείς της τριτοβάθμιας εκπαίδευσης, της κατάρτισης και της νεολαίας (2006-2013), που εγκρίθηκε με την απόφαση 2006/964/ΕΚ του Συμβουλίου (25)·

                  24.

                  το πρόγραμμα δράσης στον τομέα της διά βίου εκπαίδευσης και κατάρτισης “Lifelong Learning” (2007-2013), που εγκρίθηκε με την απόφαση αριθ. 1720/2006/ΕΚ του Ευρωπαϊκού Κοινοβουλίου και του Συμβουλίου (26)·

                  25.

                  το πρόγραμμα “Πολιτισμός” (2007-2013), που εγκρίθηκε με την απόφαση αριθ. 1855/2006/ΕΚ του Ευρωπαϊκού Κοινοβουλίου και του Συμβουλίου (27)·

                  26.

                  το πρόγραμμα “Ευρώπη για τους πολίτες”, το οποίο έχει σκοπό την προώθηση της ενεργού συμμετοχής του ευρωπαίου πολίτη στα κοινά (2007-2013), που εγκρίθηκε με την απόφαση αριθ. 1904/2006/ΕΚ του Ευρωπαϊκού Κοινοβουλίου και του Συμβουλίου (28)·

                  27.

                  το πρόγραμμα “Νεολαία εν δράσει” (2007-2013), που εγκρίθηκε με την απόφαση αριθ. 1719/2006/ΕΚ του Ευρωπαϊκού Κοινοβουλίου και του Συμβουλίου (29)·

                  28.

                  το πρόγραμμα υποστήριξης του ευρωπαϊκού οπτικοακουστικού τομέα (MEDIA 2007) (2007-2013), που εγκρίθηκε με την απόφαση αριθ. 1718/2006/ΕΚ του Ευρωπαϊκού Κοινοβουλίου και του Συμβουλίου (30)·

                  29.

                  τα σχέδια του τομέα της τριτοβάθμιας εκπαίδευσης που μπορούν να χρηματοδοτούνται μέσω των διατάξεων σχετικά με την ενίσχυση για την οικονομική συνεργασία με τις αναπτυσσόμενες χώρες της Ασίας, που εγκρίθηκαν στο πλαίσιο του κανονισμού (ΕΟΚ) αριθ. 443/92 του Συμβουλίου (31)·

                  30.

                  τα σχέδια του τομέα της τριτοβάθμιας εκπαίδευσης και της νεολαίας που μπορούν να χρηματοδοτούνται μέσω των διατάξεων για τη θέσπιση μηχανισμού προενταξιακής βοήθειας (IAP) (2007-2013), που εγκρίθηκε με τον κανονισμό (ΕΚ) αριθ. 1085/2006 του Συμβουλίου (32)·

                  31.

                  τα σχέδια του τομέα της τριτοβάθμιας εκπαίδευσης που μπορούν να χρηματοδοτούνται μέσω των διατάξεων του ευρωπαϊκού μέσου γειτονίας και εταιρικής σχέσης το οποίο ιδρύθηκε βάσει του κανονισμού (ΕΚ) αριθ. 1638/2006 του Ευρωπαϊκού Κοινοβουλίου και του Συμβουλίου (33)·

                  32.

                  τα σχέδια του τομέα της τριτοβάθμιας εκπαίδευσης τα οποία μπορούν να χρηματοδοτούνται μέσω του μηχανισμού χρηματοδότησης της αναπτυξιακής συνεργασίας, που εγκρίθηκε με τον κανονισμό (ΕΚ) αριθ. 1905/2006 του Ευρωπαϊκού Κοινοβουλίου και του Συμβουλίου (34)·

                  33.

                  τα σχέδια του τομέα της τριτοβάθμιας εκπαίδευσης και της νεολαίας τα οποία μπορούν να χρηματοδοτούνται από το μέσο συνεργασίας με τις εκβιομηχανισμένες και τις λοιπές υψηλού εισοδήματος χώρες και εδάφη (IPI), που εγκρίθηκε με τον κανονισμό (ΕΚ) αριθ. 1934/2006 του Συμβουλίου (35)·

                  34.

                  τα σχέδια του τομέα της τριτοβάθμιας εκπαίδευσης που μπορούν να χρηματοδοτούνται από τους πόρους του 9ου Ευρωπαϊκού Ταμείου Ανάπτυξης (2000-2007) (36).

      Βρυξέλλες, 9 Οκτωβρίου 2008.

            Για την Επιτροπή

         Ján FIGEĽ

            Μέλος της Επιτροπής

      (1)  ΕΕ L 11 της 16.1.2003, σ. 1.

      (2)  ΕΕ L 24 της 27.1.2005, σ. 35.

      (3)  ΕΕ L 375 της 23.12.1989, σ. 11.

      (4)  ΕΕ L 321 της 30.12.1995, σ. 25.

      (5)  ΕΕ L 321 της 30.12.1995, σ. 33.

      (6)  ΕΕ L 28 της 3.2.2000, σ. 1.

      (7)  ΕΕ L 146 της 11.6.1999, σ. 33.

      (8)  ΕΕ L 117 της 18.5.2000, σ. 1.

      (9)  ΕΕ L 63 της 10.3.2000, σ. 1.

      (10)  ΕΕ L 12 της 18.1.2000, σ. 1.

      (11)  ΕΕ L 306 της 7.12.2000, σ. 1.

      (12)  ΕΕ L 311 της 12.12.2000, σ. 1.

      (13)  ΕΕ L 120 της 8.5.1999, σ. 30.

      (14)  ΕΕ L 71 της 13.3.2001, σ. 7.

      (15)  ΕΕ L 71 της 13.3.2001, σ. 15.

      (16)  ΕΕ L 336 της 30.12.2000, σ. 82.

      (17)  ΕΕ L 26 της 27.1.2001, σ. 1.

      (18)  ΕΕ L 345 της 31.12.2003, σ. 9.

      (19)  ΕΕ L 30 της 4.2.2004, σ. 6.

      (20)  ΕΕ L 138 της 30.4.2004, σ. 24.

      (21)  ΕΕ L 138 της 30.4.2004, σ. 31.

      (22)  ΕΕ L 138 της 30.4.2004, σ. 40.

      (23)  ΕΕ L 345 της 31.12.2003, σ. 1.

      (24)  ΕΕ L 346 της 9.12.2006, σ. 33.

      (25)  ΕΕ L 397 της 30.12.2006, σ. 14.

      (26)  ΕΕ L 327 της 24.11.2006, σ. 45.

      (27)  ΕΕ L 372 της 27.12.2006, σ. 1.

      (28)  ΕΕ L 378 της 27.12.2006, σ. 32.

      (29)  ΕΕ L 327 της 24.11.2006, σ. 30.

      (30)  ΕΕ L 327 της 24.11.2006, σ. 12.

      (31)  ΕΕ L 52 της 27.2.1992, σ. 1.

      (32)  ΕΕ L 210 της 31.7.2006, σ. 82.

      (33)  ΕΕ L 310 της 9.11.2006, σ. 1.

      (34)  ΕΕ L 378 της 27.12.2006, σ. 41.

      (35)  ΕΕ L 405 της 3.12.2006, σ. 37.

      (36)  ΕΕ L 317 της 15.12.2000, σ. 355».


title: 2014/744/ΕΕ: Απόφαση του Συμβουλίου, της 21ης Οκτωβρίου 2014 , για την έναρξη στην Εσθονία της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ)

text:
               29.10.2014

               EL

               Επίσημη Εφημερίδα της Ευρωπαϊκής Ένωσης

               L 308/102

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 21ης Οκτωβρίου 2014
   για την έναρξη στην Εσθονία της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ)

      (2014/744/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την απόφαση 2008/615/ΔΕΥ του Συμβουλίου, της 23ης Ιουνίου 2008, σχετικά με την αναβάθμιση της διασυνοριακής συνεργασίας, ιδίως στο πλαίσιο της καταπολέμησης της τρομοκρατίας και του διασυνοριακού εγκλήματος (1), και ιδίως το άρθρο 25,
   Έχοντας υπόψη την απόφαση 2008/616/ΔΕΥ του Συμβουλίου, της 23ης Ιουνίου 2008, για την εφαρμογή της απόφασης 2008/615/ΔΕΥ (2), και ιδίως το άρθρο 20 και το κεφάλαιο 4 του παραρτήματος,
   Εκτιμώντας τα ακόλουθα:

               (1)

               Σύμφωνα με το πρωτόκολλο σχετικά με τις μεταβατικές διατάξεις, το οποίο προσαρτάται στη Συνθήκη για την Ευρωπαϊκή Ένωση, στη Συνθήκη για τη λειτουργία της Ευρωπαϊκής Ένωσης και στη Συνθήκη για την ίδρυση της Ευρωπαϊκής Κοινότητας Ατομικής Ενεργείας, τα έννομα αποτελέσματα των πράξεων των θεσμικών οργάνων, των λοιπών οργάνων ή οργανισμών της Ένωσης που εκδίδονται πριν από την έναρξη ισχύος της Συνθήκης της Λισαβόνας διατηρούνται έως ότου οι πράξεις αυτές καταργηθούν, ακυρωθούν ή τροποποιηθούν κατ' εφαρμογή των Συνθηκών.

               (2)

               Ως εκ τούτου, εφαρμόζεται το άρθρο 25 της απόφασης 2008/615/ΔΕΥ και το Συμβούλιο πρέπει να αποφασίζει ομόφωνα εάν τα κράτη μέλη έχουν εφαρμόσει τις διατάξεις του κεφαλαίου 6 της εν λόγω απόφασης.

               (3)

               Το άρθρο 20 της απόφασης 2008/616/ΔΕΥ προβλέπει ότι οι αποφάσεις που αναφέρονται στο άρθρο 25 παράγραφος 2 της απόφασης 2008/615/ΔΕΥ λαμβάνονται βάσει έκθεσης αξιολόγησης, η οποία βασίζεται σε ερωτηματολόγιο. Σε ό,τι αφορά την αυτοματοποιημένη ανταλλαγή δεδομένων σύμφωνα με το κεφάλαιο 2 της απόφασης 2008/615/ΔΕΥ, η έκθεση αξιολόγησης πρέπει να βασίζεται σε επίσκεψη αξιολόγησης και σε πιλοτική εφαρμογή.

               (4)

               Σύμφωνα με το κεφάλαιο 4 σημείο 1.1 του παραρτήματος της απόφασης 2008/616/ΔΕΥ, το ερωτηματολόγιο που εκπονείται από την αρμόδια ομάδα εργασίας του Συμβουλίου αφορά καθεμιά από τις αυτοματοποιημένες ανταλλαγές δεδομένων και πρέπει να απαντάται από ένα κράτος μέλος μόλις αυτό κρίνει ότι πληροί τις προϋποθέσεις για την ανταλλαγή δεδομένων της συγκεκριμένης κατηγορίας δεδομένων.

               (5)

               Η Εσθονία έχει συμπληρώσει το ερωτηματολόγιο για την προστασία δεδομένων και το ερωτηματολόγιο σχετικά με τις άδειες κυκλοφορίας οχημάτων (ΑΚΟ).

               (6)

               Η Εσθονία έχει πραγματοποιήσει με τις Κάτω Χώρες επιτυχή πιλοτική εφαρμογή.

               (7)

               Έχει πραγματοποιηθεί επίσκεψη αξιολόγησης στην Εσθονία και έχει καταρτιστεί από την ομάδα αξιολόγησης Κάτω Χωρών/Φινλανδίας έκθεση σχετικά με την εν λόγω επίσκεψη, η οποία έχει διαβιβαστεί στην αρμόδια ομάδα εργασίας του Συμβουλίου.

               (8)

               Έχει υποβληθεί στο Συμβούλιο συνολική έκθεση αξιολόγησης, στην οποία συνοψίζονται τα αποτελέσματα του ερωτηματολογίου, της επίσκεψης αξιολόγησης και της πιλοτικής εφαρμογής ΑΚΟ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της αυτοματοποιημένης αναζήτησης αδειών κυκλοφορίας οχημάτων (ΑΚΟ), η Εσθονία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 12 της εν λόγω απόφασης από την ημέρα έναρξης ισχύος της παρούσας απόφασης.
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 21 Οκτωβρίου 2014.

            Για το Συμβούλιο

            Ο Πρόεδρος

         S. GOZI

      (1)  ΕΕ L 210 της 6.8.2008, σ. 1.

      (2)  ΕΕ L 210 της 6.8.2008, σ. 12.


title: 2011/66/ΕΕ: Απόφαση της Ευρωπαϊκής Κεντρικής Τράπεζας, της 25ης Νοεμβρίου 2010 , σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ (ΕΚΤ/2010/23)

text:
               9.2.2011

               EL

               Επίσημη Εφημερίδα της Ευρωπαϊκής Ένωσης

               L 35/17

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 25ης Νοεμβρίου 2010
   σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ
   (αναδιατύπωση)
   (ΕΚΤ/2010/23)
   (2011/66/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας (στο εξής το «καταστατικό του ΕΣΚΤ»), και ιδίως το άρθρο 32,
   Εκτιμώντας τα ακόλουθα:

               (1)

               Η απόφαση ΕΚΤ/2001/16 της 6ης Δεκεμβρίου 2001, σχετικά με την κατανομή του νομισματικού εισοδήματος των εθνικών κεντρικών τραπεζών των συμμετεχόντων κρατών μελών από το οικονομικό έτος 2002 (1), έχει επανειλημμένα τροποποιηθεί κατά τρόπο ουσιώδη (2). Δεδομένου ότι απαιτούνται περαιτέρω τροποποιήσεις, είναι σκόπιμη η αναδιατύπωσή της για λόγους σαφήνειας.

               (2)

               Σύμφωνα με το άρθρο 32.1 του καταστατικού του ΕΣΚΤ, ως νομισματικό εισόδημα ορίζεται το εισόδημα που συγκεντρώνουν οι ΕθνΚΤ κατά την άσκηση των καθηκόντων τους στον τομέα της νομισματικής πολιτικής. Δυνάμει του άρθρου 32.2 του καταστατικού του ΕΣΚΤ, το ποσό του νομισματικού εισοδήματος κάθε ΕθνΚΤ ισούται με το ετήσιο εισόδημα το οποίο της αποφέρουν τα στοιχεία του ενεργητικού που έχει στην κατοχή της έναντι των κυκλοφορούντων τραπεζογραμματίων και των υποχρεώσεων που προκύπτουν από τις καταθέσεις πιστωτικών ιδρυμάτων. Τα εν λόγω στοιχεία του ενεργητικού ταυτοποιούνται από τις ΕθνΚΤ σύμφωνα με τις κατευθυντήριες γραμμές που θεσπίζει το διοικητικό συμβούλιο. Οι ΕθνΚΤ θα πρέπει να ταυτοποιούν τα στοιχεία του ενεργητικού που προκύπτουν από την άσκηση των καθηκόντων τους στον τομέα της νομισματικής πολιτικής ως στοιχεία του ενεργητικού που έχουν στην κατοχή τους έναντι των κυκλοφορούντων τραπεζογραμματίων και των υποχρεώσεων που προκύπτουν από καταθέσεις πιστωτικών ιδρυμάτων. Σύμφωνα με το άρθρο 32.4 του καταστατικού του ΕΣΚΤ, από το ποσό του νομισματικού εισοδήματος κάθε ΕθνΚΤ αφαιρείται ποσό το οποίο αντιστοιχεί με τους τόκους που καταβάλλει η εν λόγω ΕθνΚΤ επί των υποχρεώσεων που προκύπτουν από τις καταθέσεις πιστωτικών ιδρυμάτων σύμφωνα με το άρθρο 19.

               (3)

               Σύμφωνα με το άρθρο 32.5 του καταστατικού του ΕΣΚΤ, το συνολικό ποσό του νομισματικού εισοδήματος των ΕθνΚΤ κατανέμεται μεταξύ τους κατ’ αναλογία με τα καταβεβλημένα μερίδια συμμετοχής τους στο κεφάλαιο της Ευρωπαϊκής Κεντρικής Τράπεζας (ΕΚΤ).

               (4)

               Το διοικητικό συμβούλιο εξουσιοδοτείται, δυνάμει των άρθρων 32.6 και 32.7 του καταστατικού του ΕΣΚΤ, να καθορίζει κατευθυντήριες γραμμές για τον συμψηφισμό και διακανονισμό, από την ΕΚΤ, των υπολοίπων που προέρχονται από την κατανομή του νομισματικού εισοδήματος και να λαμβάνει όλα τα υπόλοιπα μέτρα που απαιτούνται για την εφαρμογή του άρθρου 32 του καταστατικού.

               (5)

               Σύμφωνα με το άρθρο 10 του κανονισμού (ΕΚ) αριθ. 974/98 του Συμβουλίου, της 3ης Μαΐου 1998, για την εισαγωγή του ευρώ (3), η ΕΚΤ και οι ΕθνΚΤ θέτουν σε κυκλοφορία τραπεζογραμμάτια ευρώ. Το άρθρο 15 του εν λόγω κανονισμού ορίζει ότι τα εκφρασμένα σε εθνικές νομισματικές μονάδες τραπεζογραμμάτια εξακολουθούν να αποτελούν νόμιμο χρήμα εντός των εδαφικών τους ορίων για μέγιστη περίοδο έξι μηνών από την αντίστοιχη ημερομηνία μετάβασης στο ευρώ σε φυσική μορφή. Συνεπώς, το έτος μετάβασης στο ευρώ σε φυσική μορφή θα πρέπει να θεωρηθεί ιδιαίτερο έτος, δεδομένου ότι τα εκφρασμένα σε εθνικές νομισματικές μονάδες κυκλοφορούντα τραπεζογραμμάτια είναι δυνατό να εξακολουθήσουν να αντιπροσωπεύουν σημαντικό μέρος των κυκλοφορούντων τραπεζογραμματίων.

               (6)

               Το άρθρο 15 παράγραφος 1 της κατευθυντήριας γραμμής ΕΚΤ/2006/9 της 14ης Ιουλίου 2006 σχετικά με ορισμένες προπαρασκευαστικές εργασίες ενόψει της μετάβασης στο ευρώ σε φυσική μορφή και με τον προεφοδιασμό και υποπροεφοδιασμό με τραπεζογραμμάτια και κέρματα ευρώ εκτός της ζώνης του ευρώ (4) ορίζει ότι τα τραπεζογραμμάτια ευρώ με τα οποία προεφοδιάζονται οι αποδεκτοί αντισυμβαλλόμενοι χρεώνονται στην ονομαστική τους αξία στους λογαριασμούς που αυτοί τηρούν στην οικεία ΕθνΚΤ, σύμφωνα με το ακόλουθο «γραμμικό μοντέλο χρέωσης»: το συνολικό ποσό των τραπεζογραμματίων και κερμάτων ευρώ του προεφοδιασμού χρεώνεται σε τρία ισόποσα μέρη, κατά την ημερομηνία διακανονισμού της πρώτης, της τέταρτης και της πέμπτης πράξης κύριας αναχρηματοδότησης του Ευρωσυστήματος μετά την ημερομηνία μετάβασης στο ευρώ σε φυσική μορφή. Για τον υπολογισμό του νομισματικού εισοδήματος για το έτος μετάβασης στο ευρώ σε φυσική μορφή είναι αναγκαίο να ληφθεί υπόψη το εν λόγω «γραμμικό πρότυπο χρέωσης».

               (7)

               Η παρούσα απόφαση συνδέεται με την απόφαση ΕΚΤ/2010/29 της 13ης Δεκεμβρίου 2010, σχετικά με την έκδοση τραπεζογραμματίων ευρώ (5), η οποία ορίζει ότι τραπεζογραμμάτια ευρώ εκδίδουν η ΕΚΤ και οι ΕθνΚΤ. Η απόφαση ΕΚΤ/2010/29 ορίζει ότι τα κυκλοφορούντα τραπεζογραμμάτια ευρώ κατανέμονται στις ΕθνΚΤ κατ’ αναλογία προς τα καταβεβλημένα μερίδια συμμετοχής των τελευταίων στο κεφάλαιο της ΕΚΤ. Με την εν λόγω απόφαση κατανέμεται επίσης στην ΕΚΤ 8 % της συνολικής αξίας των κυκλοφορούντων τραπεζογραμματίων ευρώ. Από την κατανομή των τραπεζογραμματίων ευρώ μεταξύ των μελών του Ευρωσυστήματος προκύπτουν υπόλοιπα εντός του Ευρωσυστήματος. Η τοκοφορία των εν λόγω υπολοίπων που αφορούν τα κυκλοφορούντα τραπεζογραμμάτια ευρώ επηρεάζει άμεσα το εισόδημα κάθε μέλους του Ευρωσυστήματος και θα πρέπει, για το λόγο αυτό, να ρυθμιστεί δυνάμει της παρούσας απόφασης. Το εισόδημα, το οποίο συγκεντρώνει η ΕΚΤ από την τοκοφορία των απαιτήσεών της εντός του Ευρωσυστήματος έναντι των ΕθνΚΤ, που συνδέεται με το μερίδιό της στα κυκλοφορούντα τραπεζογραμμάτια ευρώ, θα πρέπει καταρχήν να διανέμεται στις ΕθνΚΤ σύμφωνα με την απόφαση ΕΚΤ/2010/24 της 25ης Νοεμβρίου 2010 σχετικά με την ενδιάμεση διανομή του εισοδήματος της Ευρωπαϊκής Κεντρικής Τράπεζας από τα κυκλοφορούντα τραπεζογραμμάτια ευρώ και από την αγορά τίτλων βάσει του προγράμματος για τις αγορές τίτλων (6) κατ’ αναλογία προς τα μερίδια συμμετοχής τους στην κλείδα κατανομής στο εγγεγραμμένο κεφάλαιο, εντός του ιδίου οικονομικού έτους κατά το οποίο συγκεντρώνεται το εν λόγω εισόδημα.

               (8)

               Για τον τοκισμό του καθαρού υπολοίπου των απαιτήσεων και υποχρεώσεων εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ θα πρέπει να εφαρμόζεται ορισμένο αντικειμενικό κριτήριο, το οποίο θα καθορίζει το κόστος του χρήματος. Εν προκειμένω, θεωρείται κατάλληλο το επιτόκιο των πράξεων κύριας αναχρηματοδότησης, το οποίο χρησιμοποιείται στις δημοπρασίες που διενεργούνται για τις πράξεις κύριας αναχρηματοδότησης του Ευρωσυστήματος.

               (9)

               Για τους σκοπούς του υπολογισμού του νομισματικού εισοδήματος των ΕθνΚΤ δυνάμει του άρθρου 32.2 του καταστατικού του ΕΣΚΤ, στη βάση υπολογισμού θα πρέπει να περιλαμβάνονται οι καθαρές υποχρεώσεις εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ, καθώς αντιστοιχούν στα κυκλοφορούντα τραπεζογραμμάτια. Ως εκ τούτου, ο διακανονισμός του τόκου επί των υπολοίπων εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ θα έχει ως αποτέλεσμα την κατανομή, μεταξύ των ΕθνΚΤ, ενός σημαντικού μέρους του νομισματικού εισοδήματος του Ευρωσυστήματος κατ’ αναλογία προς τα καταβεβλημένα μερίδια συμμετοχής των τελευταίων στο κεφάλαιο της ΕΚΤ. Τα εν λόγω υπόλοιπα εντός του Ευρωσυστήματος θα πρέπει να διορθώνονται κατά τρόπο, ώστε να επιτευχθεί η βαθμιαία προσαρμογή των ισολογισμών και των αποτελεσμάτων χρήσης των ΕθνΚΤ. Οι διορθώσεις θα πρέπει να βασίζονται στην αξία των κυκλοφορούντων τραπεζογραμματίων κάθε ΕθνΚΤ στη διάρκεια ορισμένης περιόδου πριν από την εισαγωγή των τραπεζογραμματίων ευρώ. Εν συνεχεία και για περίοδο που δεν υπερβαίνει την πενταετία, οι εν λόγω διορθώσεις θα πρέπει να εφαρμόζονται σε ετήσια βάση, σύμφωνα με ορισμένο σταθερό τύπο.

               (10)

               Οι διορθώσεις των υπολοίπων εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ έχουν υπολογιστεί κατά τρόπο ώστε να αντισταθμίζεται κάθε σημαντική μεταβολή στις εισοδηματικές θέσεις των ΕθνΚΤ, οφειλόμενη στην εισαγωγή των τραπεζογραμματίων ευρώ και στην επακόλουθη κατανομή του νομισματικού εισοδήματος.

               (11)

               Οι γενικοί κανόνες του άρθρου 32 του καταστατικού του ΕΣΚΤ τυγχάνουν εφαρμογής και όσον αφορά το εισόδημα που προκύπτει από τη διαγραφή των τραπεζογραμματίων ευρώ που έχουν αποσυρθεί από την κυκλοφορία.

               (12)

               Το άρθρο 32.5 του καταστατικού του ΕΣΚΤ ορίζει ότι το συνολικό ποσό του νομισματικού εισοδήματος των ΕθνΚΤ κατανέμεται μεταξύ τους κατ’ αναλογία με τα καταβεβλημένα μερίδια συμμετοχής τους στο κεφάλαιο της ΕΚΤ. Δυνάμει του άρθρου 32.7 του καταστατικού του ΕΣΚΤ το διοικητικό συμβούλιο είναι αρμόδιο να λαμβάνει όλα τα υπόλοιπα μέτρα που απαιτούνται για την εφαρμογή του άρθρου 32. Η αρμοδιότητα αυτή περιλαμβάνει και τη λήψη υπόψη άλλων παραγόντων, όταν το διοικητικό συμβούλιο αποφασίζει σχετικά με το εισόδημα που προκύπτει από τη διαγραφή των αποσυρθέντων από την κυκλοφορία τραπεζογραμματίων ευρώ. Στο πλαίσιο αυτό, και σύμφωνα με τις αρχές της ίσης και δίκαιης μεταχείρισης, απαιτείται να λαμβάνεται υπόψη η χρονική περίοδος στη διάρκεια της οποίας είχαν εκδοθεί τα αποσυρθέντα τραπεζογραμμάτια ευρώ. Ως εκ τούτου, η κλείδα κατανομής του συγκεκριμένου αυτού εισοδήματος πρέπει να αντανακλά τόσο το αντίστοιχο μερίδιο συμμετοχής στο κεφάλαιο της ΕΚΤ όσο και τη διάρκεια της φάσης έκδοσης.

               (13)

               Η απόσυρση των τραπεζογραμματίων ευρώ πρέπει να ρυθμίζεται με χωριστές αποφάσεις, λαμβανόμενες βάσει του άρθρου 5 της απόφασης ΕΚΤ/2003/4 της 20ής Μαρτίου 2003, σχετικά με τις ονομαστικές αξίες, τις προδιαγραφές, την αναπαραγωγή, την ανταλλαγή και την απόσυρση των τραπεζογραμματίων ευρώ (7),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ορισμοί
   Για τους σκοπούς της παρούσας απόφασης νοούνται ως:
   α)   «ΕθνΚΤ»: η εθνική κεντρική τράπεζα κράτους μέλους με νόμισμα το ευρώ·
   β)   «βάση υπολογισμού»: το ποσό των αποδεκτών υποχρεώσεων, εντός του ισολογισμού κάθε ΕθνΚΤ, όπως ειδικότερα ορίζεται σύμφωνα με το παράρτημα I της παρούσας απόφασης·
   γ)   «ταυτοποιήσιμα στοιχεία του ενεργητικού»: το ποσό των στοιχείων του ενεργητικού που έχει στην κατοχή της κάθε ΕθνΚΤ έναντι της βάσης υπολογισμού, εντός του ισολογισμού της, όπως ειδικότερα ορίζεται σύμφωνα με το παράρτημα II της παρούσας απόφασης·
   δ)   «υπόλοιπα εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ»: οι απαιτήσεις και οι υποχρεώσεις που προκύπτουν μεταξύ ορισμένης ΕθνΚΤ και της ΕΚΤ και μεταξύ ορισμένης ΕθνΚΤ και των άλλων ΕθνΚΤ, συνεπεία της εφαρμογής του άρθρου 4 της απόφασης ΕΚΤ/2010/29·
   ε)   «κλείδα κατανομής στο εγγεγραμμένο κεφάλαιο»: τα μερίδια συμμετοχής των ΕθνΚΤ, εκφραζόμενα ως ποσοστά, στο εγγεγραμμένο κεφάλαιο της ΕΚΤ, τα οποία προκύπτουν από την εφαρμογή στις ΕθνΚΤ των αναφερόμενων στο άρθρο 29.1 του καταστατικού του ΕΣΚΤ σταθμίσεων στην κλείδα κατανομής, όπως ισχύουν για το οικείο οικονομικό έτος·
   στ)   «πιστωτικό ίδρυμα»: α) πιστωτικό ίδρυμα κατά την έννοια του άρθρου 2 και του άρθρου 4 παράγραφος 1 στοιχείο α) της οδηγίας 2006/48/ΕΚ του Ευρωπαϊκού Κοινοβουλίου και του Συμβουλίου της 14ης Ιουνίου 2006 σχετικά με την ανάληψη και την άσκηση δραστηριότητας πιστωτικών ιδρυμάτων (αναδιατύπωση) (8), όπως αυτή ενσωματώνεται στο εθνικό δίκαιο, το οποίο τελεί υπό την εποπτεία αρμόδιας αρχής, ή β) άλλο πιστωτικό ίδρυμα κατά την έννοια του άρθρου 123 παράγραφος 2 της συνθήκης για τη λειτουργία της Ευρωπαϊκής Ένωσης, το οποίο υπόκειται σε έλεγχο συγκρίσιμο με την εποπτεία που ασκείται από ορισμένη αρμόδια αρχή·
   ζ)   «ΕΙ»: ο εναρμονισμένος ισολογισμός, όπως παρουσιάζεται στο παράρτημα VIII της κατευθυντήριας γραμμής ΕΚΤ/2010/20 της 11ης Νοεμβρίου 2010 σχετικά με το νομικό πλαίσιο για τη λογιστική παρακολούθηση και την υποβολή χρηματοοικονομικών εκθέσεων στο ευρωπαϊκό σύστημα κεντρικών τραπεζών (9)·
   η)   «επιτόκιο αναφοράς»: το τελευταίο διαθέσιμο οριακό επιτόκιο, το οποίο χρησιμοποιείται στις δημοπρασίες που διενεργούνται για τις πράξεις κύριας αναχρηματοδότησης του Ευρωσυστήματος, σύμφωνα με τα προβλεπόμενα στην παράγραφο 3.1.2 του παραρτήματος I της κατευθυντήριας γραμμής ΕΚΤ/2000/7 της 31ης Αυγούστου 2000 σχετικά με τα μέσα και τις διαδικασίες νομισματικής πολιτικής του Ευρωσυστήματος (10). Σε περίπτωση διενέργειας περισσότερων της μιας πράξεων κύριας αναχρηματοδότησης οι οποίες πρόκειται να διακανονιστούν την ίδια ημέρα, χρησιμοποιείται ένας απλός μέσος όρος των οριακών επιτοκίων των παράλληλα διενεργούμενων πράξεων·
   θ)   «ημερομηνία μετάβασης στο ευρώ σε φυσική μορφή»: η ημερομηνία κατά την οποία τα τραπεζογραμμάτια και κέρματα ευρώ αποκτούν την ιδιότητα του νόμιμου χρήματος σε κράτος μέλος με νόμισμα το ευρώ·
   ι)   «περίοδος αναφοράς»: περίοδος 24 μηνών, η οποία αρχίζει 30 μήνες πριν από την ημερομηνία μετάβασης στο ευρώ σε φυσική μορφή·
   ια)   «έτος μετάβασης στο ευρώ σε φυσική μορφή»: περίοδος 12 μηνών, η οποία αρχίζει την ημερομηνία μετάβασης στο ευρώ σε φυσική μορφή·
   ιβ)   «ημερήσια συναλλαγματική ισοτιμία αναφοράς»: η ημερήσια συναλλαγματική ισοτιμία αναφοράς που βασίζεται στην τακτική διαδικασία συντονισμού μεταξύ κεντρικών τραπεζών εντός και εκτός του ευρωπαϊκού συστήματος κεντρικών τραπεζών, η οποία λαμβάνει χώρα καθημερινά, συνήθως στις 14.15 (ώρα Κεντρικής Ευρώπης) ·
   ιγ)   «αποσυρθέντα τραπεζογραμμάτια ευρώ»: κάθε τύπος ή σειρά τραπεζογραμματίου ευρώ που έχει αποσυρθεί από την κυκλοφορία με απόφαση του διοικητικού συμβουλίου δυνάμει του άρθρου 5 της απόφασης ΕΚΤ/2003/4·
   ιδ)   «κλείδα έκδοσης»: ο μέσος όρος της κλείδας κατανομής στο εγγεγραμμένο κεφάλαιο κατά τη διάρκεια της φάσης έκδοσης ορισμένου τύπου ή σειράς αποσυρθέντων τραπεζογραμματίων ευρώ·
   ιε)   «φάση έκδοσης», αναφορικά με ορισμένο τύπο ή σειρά τραπεζογραμματίου ευρώ: η περίοδος, η οποία αρχίζει την ημερομηνία καταγραφής της πρώτης έκδοσης τραπεζογραμματίου ευρώ του συγκεκριμένου τύπου ή σειράς στη βάση υπολογισμού και η οποία λήγει την ημερομηνία καταγραφής της τελευταίας έκδοσης τραπεζογραμματίου ευρώ του εν λόγω τύπου ή σειράς στη βάση υπολογισμού·
   ιστ)   «διαγραφή»: η απάλειψη αποσυρθέντων τραπεζογραμματίων ευρώ από το στοιχείο του ισολογισμού «τραπεζογραμμάτια σε κυκλοφορία».
   Άρθρο 2
   Υπόλοιπα εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ
   1.   Τα υπόλοιπα εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ υπολογίζονται σε μηνιαία βάση και καταγράφονται στα λογιστικά βιβλία της ΕΚΤ και των ΕθνΚΤ την πρώτη εργάσιμη ημέρα του μήνα, με ημερομηνία αξίας την τελευταία εργάσιμη ημέρα του προηγούμενου μήνα.
   Όταν ένα κράτος μέλος υιοθετεί το ευρώ, τα υπόλοιπα εντός του Ευρωσυστήματος που αναφέρονται στο πρώτο εδάφιο καταγράφονται στα λογιστικά βιβλία της ΕΚΤ και των ΕθνΚΤ με ημερομηνία αξίας την ημερομηνία μετάβασης στο ευρώ σε φυσική μορφή.
   Τα υπόλοιπα εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ υπολογίζονται, για τη χρονική περίοδο από την 1η Ιανουαρίου έως την 31η Ιανουαρίου του πρώτου έτους από το οποίο αρχίζει να ισχύει η εκάστοτε πενταετής αναπροσαρμογή του άρθρου 29.3 του καταστατικού του ΕΣΚΤ, με βάση την προσαρμοσμένη κλείδα κατανομής στο εγγεγραμμένο κεφάλαιο, εφαρμοζόμενη στα υπόλοιπα που αφορούν το σύνολο των κυκλοφορούντων τραπεζογραμματίων ευρώ την 31η Δεκεμβρίου του προηγούμενου έτους.
   2.   Ο τοκισμός των υπολοίπων εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ, περιλαμβανομένων εκείνων που προκύπτουν από την εφαρμογή του άρθρου 4 της παρούσας απόφασης, βασίζεται στο επιτόκιο αναφοράς.
   3.   Ο διακανονισμός των αναφερόμενων στην παράγραφο 2 τόκων πραγματοποιείται σε τριμηνιαία βάση, μέσω πληρωμών που διενεργούνται στο πλαίσιο του συστήματος TARGET2.
   Άρθρο 3
   Μέθοδος υπολογισμού του νομισματικού εισοδήματος
   1.   Το ποσό του νομισματικού εισοδήματος κάθε ΕθνΚΤ καθορίζεται με υπολογισμό του πραγματικού εισοδήματος που προκύπτει από τα ταυτοποιήσιμα στοιχεία του ενεργητικού, τα οποία καταγράφονται στα λογιστικά της βιβλία. Κατ’ εξαίρεση σε σχέση με τα παραπάνω, θεωρείται ότι ο χρυσός δεν παράγει εισόδημα και ότι οι τίτλοι που διακρατούνται για σκοπούς νομισματικής πολιτικής βάσει της απόφασης ΕΚΤ/2009/16 της 2ας Ιουλίου 2009, σχετικά με την εφαρμογή του προγράμματος αγοράς καλυμμένων ομολογιών (11) παράγουν εισόδημα με βάση το επιτόκιο αναφοράς.
   2.   Στην περίπτωση που η αξία των ταυτοποιήσιμων στοιχείων του ενεργητικού ορισμένης ΕθνΚΤ είναι μεγαλύτερη ή μικρότερη της αξίας της βάσης υπολογισμού της, η διαφορά καλύπτεται με εφαρμογή του επιτοκίου αναφοράς επί της αξίας της εν λόγω διαφοράς.
   Άρθρο 4
   Διορθώσεις επί των υπολοίπων εντός του Ευρωσυστήματος
   1.   Για τους σκοπούς του υπολογισμού του νομισματικού εισοδήματος, τα υπόλοιπα εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ κάθε ΕθνΚΤ διορθώνονται βάσει εξισωτικού ποσού το οποίο καθορίζεται σύμφωνα με τον ακόλουθο τύπο:
   C = (Κ – A) × S
   όπου:

               C

               είναι το εξισωτικό ποσό,

               Κ

               είναι το ποσό σε ευρώ που προκύπτει για κάθε ΕθνΚΤ από την εφαρμογή της κλείδας κατανομής στο εγγεγραμμένο κεφάλαιο επί της μέσης αξίας των κυκλοφορούντων τραπεζογραμματίων κατά τη διάρκεια της περιόδου αναφοράς· η μετατροπή σε ευρώ του ποσού των κυκλοφορούντων τραπεζογραμματίων το οποίο είναι εκφρασμένο στο εθνικό νόμισμα κράτους μέλους που υιοθετεί το ευρώ πραγματοποιείται με βάση την ημερήσια συναλλαγματική ισοτιμία αναφοράς που εκάστοτε καθορίζεται στη διάρκεια της περιόδου αναφοράς,

               Α

               είναι για κάθε ΕθνΚΤ η μέση αξία σε ευρώ των κυκλοφορούντων τραπεζογραμματίων κατά τη διάρκεια της περιόδου αναφοράς· η μετατροπή σε ευρώ πραγματοποιείται με βάση την ημερήσια συναλλαγματική ισοτιμία αναφοράς που εκάστοτε καθορίζεται στη διάρκεια της περιόδου αναφοράς,

               S

               είναι ο συντελεστής που καθορίζεται για κάθε οικονομικό έτος ως ακολούθως, αρχής γενομένης από την ημερομηνία μετάβασης στο ευρώ σε φυσική μορφή:

                           Οικονομικό έτος

                           Συντελεστής

                           Έτος μετάβασης στο ευρώ σε φυσική μορφή

                           1

                           Έτος μετάβασης στο ευρώ σε φυσική μορφή συν ένα έτος

                           0,8606735

                           Έτος μετάβασης στο ευρώ σε φυσική μορφή συν δύο έτη

                           0,7013472

                           Έτος μετάβασης στο ευρώ σε φυσική μορφή συν τρία έτη

                           0,5334835

                           Έτος μετάβασης στο ευρώ σε φυσική μορφή συν τέσσερα έτη

                           0,3598237

                           Έτος μετάβασης στο ευρώ σε φυσική μορφή συν πέντε έτη

                           0,1817225

         2.   Το άθροισμα των εξισωτικών ποσών των ΕθνΚΤ ισούται με μηδέν.
   3.   Τα εξισωτικά ποσά υπολογίζονται όποτε ένα κράτος μέλος υιοθετεί το ευρώ ή όταν μεταβάλλεται η κλείδα κατανομής στο εγγεγραμμένο κεφάλαιο της ΕΚΤ.
   4.   Όταν μια ΕθνΚΤ εντάσσεται στο Ευρωσύστημα, το εξισωτικό ποσό της κατανέμεται στις υπόλοιπες ΕθνΚΤ κατ’ αναλογία προς τα μερίδια συμμετοχής των τελευταίων στην κλείδα κατανομής στο εγγεγραμμένο κεφάλαιο, με αλλαγή του προσήμου (+/–), και προστίθεται σε τυχόν εξισωτικά ποσά που ήδη ισχύουν σε σχέση με αυτές.
   5.   Τα εξισωτικά ποσά και οι λογιστικές εγγραφές ισοσκέλισής τους καταγράφονται σε ξεχωριστούς λογαριασμούς εντός του Ευρωσυστήματος στα βιβλία κάθε ΕθνΚΤ, με ημερομηνία αξίας την ημερομηνία μετάβασης στο ευρώ σε φυσική μορφή και την ίδια ημερομηνία αξίας καθενός από τα επόμενα έτη της περιόδου διόρθωσης. Οι λογιστικές εγγραφές ισοσκέλισης των εξισωτικών ποσών δεν τοκίζονται.
   6.   Κατά παρέκκλιση από την παράγραφο 1 και με την επέλευση συγκεκριμένων γεγονότων που σχετίζονται με μεταβολές στα πρότυπα ως προς την κυκλοφορία των τραπεζογραμματίων, κατά τα προβλεπόμενα στο παράρτημα III της παρούσας απόφασης, η διόρθωση των υπολοίπων εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ κάθε ΕθνΚΤ πραγματοποιείται σύμφωνα με τις διατάξεις του εν λόγω παραρτήματος.
   7.   Οι προβλεπόμενες στο παρόν άρθρο διορθώσεις επί των υπολοίπων εντός του Ευρωσυστήματος παύουν να εφαρμόζονται από την πρώτη ημέρα του έκτου κατά σειρά έτους μετά το έτος μετάβασης στο ευρώ σε φυσική μορφή.
   Άρθρο 5
   Υπολογισμός και κατανομή του νομισματικού εισοδήματος
   1.   Ο υπολογισμός του νομισματικού εισοδήματος κάθε ΕθνΚΤ πραγματοποιείται από την ΕΚΤ σε ημερήσια βάση. Ο υπολογισμός βασίζεται σε λογιστικά στοιχεία που οι ΕθνΚΤ υποβάλλουν στην ΕΚΤ. Η ΕΚΤ ενημερώνει τις ΕθνΚΤ σε τριμηνιαία βάση σχετικά με τα σωρευτικά ποσά.
   2.   Από το ποσό του νομισματικού εισοδήματος κάθε ΕθνΚΤ αφαιρείται ποσό το οποίο αντιστοιχεί σε τυχόν δεδουλευμένους ή καταβληθέντες τόκους επί των υποχρεώσεων που περιλαμβάνονται στη βάση υπολογισμού, και σύμφωνα με οποιαδήποτε απόφαση του διοικητικού συμβουλίου δυνάμει του δευτέρου εδαφίου του άρθρου 32.4 του καταστατικού του ΕΣΚΤ.
   3.   Η κατανομή του συνολικού νομισματικού εισοδήματος κάθε ΕθνΚΤ κατ’ αναλογία προς την οικεία κλείδα κατανομής στο εγγεγραμμένο κεφάλαιο πραγματοποιείται στο τέλος κάθε οικονομικού έτους.
   Άρθρο 6
   Υπολογισμός και κατανομή του εισοδήματος που προκύπτει από τη διαγραφή των τραπεζογραμματίων ευρώ
   1.   Τα αποσυρθέντα τραπεζογραμμάτια ευρώ εξακολουθούν να περιλαμβάνονται στη βάση υπολογισμού, έως ότου ανταλλαγούν ή διαγραφούν, ανάλογα με το γεγονός που επέρχεται πρώτο.
   2.   Με απόφασή του, το διοικητικό συμβούλιο μπορεί να διαγράφει αποσυρθέντα τραπεζογραμμάτια ευρώ. Σε μια τέτοια περίπτωση προσδιορίζει την ημερομηνία διαγραφής και το συνολικό ποσό της πρόβλεψης που πρέπει να σχηματιστεί για τα αποσυρθέντα τραπεζογραμμάτια ευρώ που αναμένεται ότι θα ανταλλαγούν.
   3.   Τα αποσυρθέντα τραπεζογραμμάτια ευρώ διαγράφονται ως ακολούθως:

               α)

               την ημερομηνία διαγραφής, τα στοιχεία του ισολογισμού της ΕΚΤ και των ΕθνΚΤ «τραπεζογραμμάτια σε κυκλοφορία» μειώνονται κατά το συνολικό ποσό των αποσυρθέντων τραπεζογραμματίων ευρώ που εξακολουθούν να βρίσκονται σε κυκλοφορία. Για το λόγο αυτόν, τα ποσά των αποσυρθέντων τραπεζογραμματίων ευρώ που είχαν τεθεί σε κυκλοφορία προσαρμόζονται στα κατ’ αναλογία υπολογιζόμενα αντίστοιχα ποσά σύμφωνα με την κλείδα έκδοσης, οι δε διαφορές διακανονίζονται μεταξύ της ΕΚΤ και των ΕθνΚΤ·

               β)

               το προσαρμοσμένο ποσό των αποσυρθέντων τραπεζογραμματίων ευρώ διαγράφεται από το στοιχείο του ισολογισμού «τραπεζογραμμάτια σε κυκλοφορία», μεταφερόμενο στους λογαριασμούς αποτελεσμάτων χρήσης των ΕθνΚΤ·

               γ)

               κάθε ΕθνΚΤ σχηματίζει πρόβλεψη για τα αποσυρθέντα τραπεζογραμμάτια ευρώ που αναμένεται ότι θα ανταλλαγούν. Η πρόβλεψη ισοδυναμεί με το μερίδιο της οικείας ΕθνΚΤ στο συνολικό ποσό της πρόβλεψης που υπολογίζεται βάσει της κλείδας έκδοσης.

         4.   Τα αποσυρθέντα τραπεζογραμμάτια ευρώ που ανταλλάσσονται μετά την ημερομηνία διαγραφής καταχωρούνται στα βιβλία της ΕθνΚΤ που τα έχει δεχθεί για ανταλλαγή. Η εισροή αποσυρθέντων τραπεζογραμματίων ευρώ αναδιανέμεται μεταξύ των ΕθνΚΤ τουλάχιστον μία φορά ετησίως με εφαρμογή της κλείδας έκδοσης, οι δε διαφορές διακανονίζονται μεταξύ τους. Κάθε ΕθνΚΤ συμψηφίζει το κατ’ αναλογία υπολογιζόμενο ποσό με την πρόβλεψή της ή, εφόσον η εισροή υπερβαίνει την πρόβλεψη, καταγράφει αντίστοιχη δαπάνη στο λογαριασμό αποτελεσμάτων χρήσης της.
   5.   Το διοικητικό συμβούλιο αναθεωρεί το συνολικό ποσό της πρόβλεψης σε ετήσια βάση.
   Άρθρο 7
   Κατάργηση
   Η απόφαση ΕΚΤ/2001/16 καταργείται. Οι παραπομπές στην καταργούμενη απόφαση νοούνται ως παραπομπές στην παρούσα απόφαση και διαβάζονται σύμφωνα με τον πίνακα αντιστοιχίας του παραρτήματος V.
   Άρθρο 8
   Έναρξη ισχύος
   Η παρούσα απόφαση αρχίζει να ισχύει στις 31 Δεκεμβρίου 2010.

      Φρανκφούρτη, 25 Νοεμβρίου 2010.

            Ο πρόεδρος της ΕΚΤ

         Jean-Claude TRICHET

      (1)  ΕΕ L 337 της 20.12.2001, σ. 55.

      (2)  Βλέπε παράρτημα IV.

      (3)  ΕΕ L 139 της 11.5.1998, σ. 1.

      (4)  ΕΕ L 207 της 28.7.2006, σ. 39.

      (5)  Βλέπε σελίδα 26 της παρούσας Επίσημης Εφημερίδας. Η απόφαση ΕΚΤ/2010/29 εκδόθηκε πριν από τη δημοσίευση της απόφασης ΕΚΤ/2010/23.

      (6)  Βλέπε σελίδα … της παρούσας Επίσημης Εφημερίδας. Η απόφαση ΕΚΤ/2010/24 εκδόθηκε πριν από τη δημοσίευση της απόφασης ΕΚΤ/2010/23.

      (7)  ΕΕ L 78 της 25.3.2003, σ. 16.

      (8)  ΕΕ L 177 της 30.6.2006, σ. 1.

      (9)  Βλέπε σελίδα 31 της παρούσας Επίσημης Εφημερίδας.

      (10)  ΕΕ L 310 της 11.12.2000, σ. 1.

      (11)  ΕΕ L 175 της 4.7.2009, σ. 18.

      ΠΑΡΑΡΤΗΜΑ I

         ΣΥΝΘΕΣΗ ΤΗΣ ΒΑΣΗΣ ΥΠΟΛΟΓΙΣΜΟΥ

                  A.

                  Η βάση υπολογισμού περιλαμβάνει αποκλειστικά τα ακόλουθα στοιχεία:

                              1.

                              Τραπεζογραμμάτια σε κυκλοφορία
                              Για τους σκοπούς του παρόντος παραρτήματος, κατά το έτος μετάβασης στο ευρώ σε φυσική μορφή ισχύουν τα ακόλουθα για κάθε ΕθνΚΤ που εντάσσεται στο Ευρωσύστημα:

                                          α)

                                          τα «τραπεζογραμμάτια σε κυκλοφορία» περιλαμβάνουν τραπεζογραμμάτια τα οποία εκδίδονται από την ΕθνΚΤ και τα οποία είναι εκφρασμένα στην εθνική νομισματική της μονάδα· και

                                          β)

                                          από τα «τραπεζογραμμάτια σε κυκλοφορία» πρέπει να αφαιρείται η αξία των άτοκων δανείων που σχετίζονται με τραπεζογραμμάτια ευρώ του προεφοδιασμού, τα οποία δεν έχουν ακόμα χρεωθεί (τμήμα του στοιχείου 6 του ενεργητικού του ΕΙ).

                                    Μετά το οικείο έτος μετάβασης στο ευρώ σε φυσική μορφή, για κάθε ΕθνΚΤ ο όρος «τραπεζογραμμάτια σε κυκλοφορία» σημαίνει αποκλειστικά τραπεζογραμμάτια εκφρασμένα σε ευρώ.
                              Στην περίπτωση που η ημερομηνία μετάβασης στο ευρώ σε φυσική μορφή είναι ημέρα αργίας για το TARGET2, η υποχρέωση μιας ΕθνΚΤ που απορρέει από τραπεζογραμμάτια ευρώ, τα οποία έχουν αποτελέσει αντικείμενο προεφοδιασμού βάσει της κατευθυντήριας γραμμής ΕΚΤ/2006/9 και τα οποία τέθηκαν σε κυκλοφορία πριν από την ως άνω ημερομηνία μετάβασης, περιλαμβάνεται στη βάση υπολογισμού (ως τμήμα των λογαριασμών ανταποκριτών υπό το στοιχείο 10.4 του παθητικού του ΕΙ), έως ότου περιληφθεί στις υποχρεώσεις εντός του Ευρωσυστήματος που απορρέουν από συναλλαγές του TARGET2.

                              2.

                              Υποχρεώσεις σε ευρώ έναντι πιστωτικών ιδρυμάτων της ζώνης ευρώ, σχετιζόμενες με τις πράξεις νομισματικής πολιτικής και περιλαμβάνουσες οποιοδήποτε από τα ακόλουθα:

                                          α)

                                          τρεχούμενους λογαριασμούς, περιλαμβανομένων των υποχρεώσεων τήρησης ελάχιστων αποθεματικών δυνάμει του άρθρου 19.1 του καταστατικού του ΕΣΚΤ (στοιχείο 2.1 του παθητικού του ΕΙ).

                                          β)

                                          ποσά καταθέσεων στο πλαίσιο της διευκόλυνσης αποδοχής καταθέσεων του Ευρωσυστήματος (στοιχείο 2.2 του παθητικού του ΕΙ).

                                          γ)

                                          καταθέσεις προθεσμίας (στοιχείο 2.3 του παθητικού του ΕΙ).

                                          δ)

                                          υποχρεώσεις που συνδέονται με αντιστρεπτέες πράξεις εξομάλυνσης βραχυχρόνιων διακυμάνσεων της ρευστότητας (στοιχείο 2.4 του παθητικού του ΕΙ).

                                          ε)

                                          καταθέσεις για την κάλυψη περιθωρίων (στοιχείο 2.5 του παθητικού του ΕΙ).

                              3.

                              Υποχρεώσεις από καταθέσεις αντισυμβαλλομένων του Ευρωσυστήματος που έχουν αθετήσει υποχρέωση, οι οποίες δεν εμπίπτουν πλέον στο στοιχείο 2.1 του παθητικού του ΕΙ λόγω αναταξινόμησής τους.

                              4.

                              Υποχρεώσεις των ΕθνΚΤ εντός του Ευρωσυστήματος που απορρέουν από την έκδοση πιστοποιητικών χρέους της ΕΚΤ σύμφωνα με το κεφάλαιο 3.3 του παραρτήματος I της κατευθυντήριας γραμμής ΕΚΤ/2000/7 (στοιχείο 10.2 του παθητικού του ΕΙ).

                              5.

                              Καθαρές υποχρεώσεις εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ, περιλαμβανομένων εκείνων που προκύπτουν από την εφαρμογή του άρθρου 4 της παρούσας απόφασης (τμήμα του στοιχείου 10.3 του παθητικού του ΕΙ).

                              6.

                              Καθαρές υποχρεώσεις εντός του Ευρωσυστήματος που απορρέουν από συναλλαγές μέσω του TARGET2 που τοκίζονται με το επιτόκιο αναφοράς (τμήμα του στοιχείου 10.4 του παθητικού του ΕΙ).

                  B.

                  Το ποσό της βάσης υπολογισμού κάθε ΕθνΚΤ υπολογίζεται σύμφωνα με τους εναρμονισμένους κανόνες και αρχές λογιστικής που καθορίζονται στην κατευθυντήρια γραμμή ΕΚΤ/2010/20.

      ΠΑΡΑΡΤΗΜΑ II

         ΤΑΥΤΟΠΟΙΗΣΙΜΑ ΣΤΟΙΧΕΙΑ ΤΟΥ ΕΝΕΡΓΗΤΙΚΟΥ

                  A.

                  Τα ταυτοποιήσιμα στοιχεία του ενεργητικού περιλαμβάνουν αποκλειστικά τα ακόλουθα στοιχεία:

                              1.

                              Δάνεια σε ευρώ προς πιστωτικά ιδρύματα της ζώνης του ευρώ, σχετιζόμενα με πράξεις νομισματικής πολιτικής (στοιχείο 5 του ενεργητικού του ΕΙ).

                              2.

                              Τίτλους διακρατούμενους για σκοπούς νομισματικής πολιτικής (στοιχείο 7.1 του ενεργητικού του ΕΙ).

                              3.

                              Απαιτήσεις εντός του Ευρωσυστήματος που αντιστοιχούν στη μεταβίβαση συναλλαγματικών διαθεσίμων στην ΕΚΤ, εκτός χρυσού, δυνάμει του άρθρου 30 του καταστατικού του ΕΣΚΤ (τμήμα του στοιχείου 9.2 του ενεργητικού του ΕΙ).

                              4.

                              Καθαρές απαιτήσεις εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ, περιλαμβανομένων εκείνων που προκύπτουν από την εφαρμογή του άρθρου 4 της παρούσας απόφασης (τμήμα του στοιχείου 9.4 του ενεργητικού του ΕΙ).

                              5.

                              Καθαρές απαιτήσεις εντός του Ευρωσυστήματος που απορρέουν από συναλλαγές μέσω του TARGET2 που τοκίζονται με το επιτόκιο αναφοράς (τμήμα του στοιχείου 9.5 του ενεργητικού του ΕΙ).

                              6.

                              Χρυσό, περιλαμβανομένων των απαιτήσεων που αφορούν χρυσό που μεταβιβάζεται στην ΕΚΤ, σε ποσότητα που επιτρέπει σε κάθε ΕθνΚΤ να ταυτοποιεί ένα μέρος του χρυσού που έχει στην κατοχή της, το οποίο αντιστοιχεί στην εφαρμογή του μεριδίου συμμετοχής της στην κλείδα κατανομής στο εγγεγραμμένο κεφάλαιο επί της συνολικής ποσότητας χρυσού που ταυτοποιείται από όλες τις ΕθνΚΤ (στοιχείο 1 του ενεργητικού του ΕΙ και τμήμα του στοιχείου 9.2 του ενεργητικού του ΕΙ).
                              Για τους σκοπούς της παρούσας απόφασης, ο χρυσός αποτιμάται βάσει της τιμής της ουγκιάς καθαρού χρυσού σε ευρώ, όπως διαμορφώνεται στις 31 Δεκεμβρίου 2002.

                              7.

                              Απαιτήσεις που προκύπτουν από τραπεζογραμμάτια ευρώ που έχουν αποτελέσει αντικείμενο προεφοδιασμού βάσει της κατευθυντήριας γραμμής ΕΚΤ/2006/9 και έχουν τεθεί σε κυκλοφορία πριν από την ημερομηνία μετάβασης στο ευρώ σε φυσική μορφή (τμήμα του στοιχείου 4.1 του ενεργητικού του ΕΙ έως την ημερομηνία μετάβασης και, εν συνεχεία, τμήμα των λογαριασμών ανταποκριτών υπό το στοιχείο 9.5 του ενεργητικού του ΕΙ), αλλά μόνο έως ότου αυτές περιληφθούν στις απαιτήσεις εντός του Ευρωσυστήματος που απορρέουν από συναλλαγές του TARGET2.

                              8.

                              Εκκρεμείς απαιτήσεις που προκύπτουν από αθέτηση υποχρέωσης αντισυμβαλλομένων του Ευρωσυστήματος στο πλαίσιο πιστοδοτικών πράξεών του ή/και χρηματοοικονομικά στοιχεία του ενεργητικού ή απαιτήσεις (έναντι τρίτων) που παρακρατήθηκαν ή/και αποκτήθηκαν στο πλαίσιο της ρευστοποίησης ασφαλειών τις οποίες παρείχαν αντισυμβαλλόμενοι του Ευρωσυστήματος που αθέτησαν υποχρέωση στο πλαίσιο πιστοδοτικών πράξεων του Ευρωσυστήματος, οι οποίες δεν εμπίπτουν πλέον στο στοιχείο 5 του ενεργητικού του ΕΙ λόγω αναταξινόμησής τους (τμήμα του στοιχείου 11.6 του ενεργητικού του ΕΙ).

                  B.

                  Η αξία των ταυτοποιήσιμων στοιχείων του ενεργητικού κάθε ΕθνΚΤ υπολογίζεται σύμφωνα με τους εναρμονισμένους κανόνες και αρχές λογιστικής που καθορίζονται στην κατευθυντήρια γραμμή ΕΚΤ/2010/20.

      ΠΑΡΑΡΤΗΜΑ III
      A.   Πρώτη έκτακτη διόρθωση
      Εφόσον η μέση συνολική αξία των κυκλοφορούντων τραπεζογραμματίων κατά το έτος μετάβασης στο ευρώ σε φυσική μορφή είναι μικρότερη της μέσης συνολικής αξίας σε ευρώ των κυκλοφορούντων τραπεζογραμματίων κατά τη διάρκεια της περιόδου αναφοράς (περιλαμβανομένων εκείνων που είναι εκφρασμένα στο εθνικό νόμισμα του κράτους μέλους που έχει υιοθετήσει το ευρώ και που μετατρέπονται σε ευρώ με βάση την ημερήσια συναλλαγματική ισοτιμία αναφοράς που εκάστοτε καθορίζεται στη διάρκεια της περιόδου αναφοράς), ο συντελεστής «S» που εφαρμόζεται όσον αφορά το έτος μετάβασης στο ευρώ σε φυσική μορφή, σύμφωνα με το άρθρο 4 παράγραφος 1, μειώνεται με αναδρομική ισχύ κατ’ αναλογία προς τη μείωση της μέσης συνολικής αξίας των κυκλοφορούντων τραπεζογραμματίων.
      Ο συντελεστής που προκύπτει από την παραπάνω μείωση δεν μπορεί να είναι μικρότερος του 0,8606735. Εφόσον εφαρμόζεται αυτή η παρέκκλιση, ένα τέταρτο της συνεπαγόμενης μείωσης των εξισωτικών ποσών («C») των ΕθνΚΤ που εφαρμόζονται όσον αφορά το έτος μετάβασης στο ευρώ σε φυσική μορφή πρέπει να προστίθεται στο εξισωτικό ποσό κάθε ΕθνΚΤ που εφαρμόζεται όσον αφορά το δεύτερο έως πέμπτο κατά σειρά έτος μετά το έτος μετάβασης στο ευρώ σε φυσική μορφή, σύμφωνα με το άρθρο 4 παράγραφος 1.
      B.   Δεύτερη έκτακτη διόρθωση
      Εφόσον οι ΕθνΚΤ για τις οποίες το εξισωτικό ποσό κατά τους όρους του άρθρου 4 παράγραφος 1 λαμβάνει θετική τιμή καταβάλλουν καθαρό τόκο επί των υπολοίπων εντός του Ευρωσυστήματος που αφορούν τα κυκλοφορούντα τραπεζογραμμάτια, ο οποίος, προστιθέμενος στο στοιχείο «καθαρό αποτέλεσμα από τη συγκέντρωση του νομισματικού εισοδήματος» του λογαριασμού αποτελεσμάτων χρήσης των εν λόγω ΕθνΚΤ στα τέλη της χρήσης, παράγει καθαρά έξοδα, ο συντελεστής «S» που εφαρμόζεται όσον αφορά το έτος μετάβασης στο ευρώ σε φυσική μορφή, σύμφωνα με το άρθρο 4 παράγραφος 1, μειώνεται στην έκταση που απαιτείται για την εξάλειψη ενός τέτοιου αποτελέσματος.
      Ο συντελεστής που προκύπτει από την παραπάνω μείωση δεν μπορεί να είναι μικρότερος του 0,8606735. Εφόσον εφαρμόζεται αυτή η παρέκκλιση, ένα τέταρτο της συνεπαγόμενης μείωσης των εξισωτικών ποσών («C») των ΕθνΚΤ που εφαρμόζονται όσον αφορά το έτος μετάβασης στο ευρώ σε φυσική μορφή προστίθεται στο εξισωτικό ποσό κάθε ΕθνΚΤ που εφαρμόζεται όσον αφορά το δεύτερο έως πέμπτο κατά σειρά έτος μετά το έτος μετάβασης στο ευρώ σε φυσική μορφή, σύμφωνα με το άρθρο 4 παράγραφος 1.

      ΠΑΡΑΡΤΗΜΑ IV

         ΚΑΤΑΡΓΟΥΜΕΝΗ ΑΠΟΦΑΣΗ ΚΑΙ ΔΙΑΔΟΧΙΚΕΣ ΤΡΟΠΟΠΟΙΗΣΕΙΣ

                  Απόφαση ΕΚΤ/2001/16

                     ΕΕ L 337 της 20.12.2001, σ. 55.

                  Απόφαση ΕΚΤ/2003/22

                     ΕΕ L 9 της 15.1.2004, σ. 39.

                  Απόφαση ΕΚΤ/2006/7

                     ΕΕ L 148 της 2.6.2006, σ. 56.

                  Απόφαση ΕΚΤ/2007/15

                     ΕΕ L 333 της 19.12.2007, σ. 86.

                  Απόφαση ΕΚΤ/2009/27

                     ΕΕ L 339 της 22.12.2009, σ. 55.

      ΠΑΡΑΡΤΗΜΑ V

         ΠΙΝΑΚΑΣ ΑΝΤΙΣΤΟΙΧΙΑΣ

                  Απόφαση ΕΚΤ/2001/16

                  Παρούσα απόφαση

                  Άρθρο 5α

                  Άρθρο 6

                  Άρθρο 6

                  Άρθρο 7


title: Απόφαση (ΕΕ) 2016/275 του Συμβουλίου, της 12ης Φεβρουαρίου 2016, για τη σύναψη, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας Τρινιντάντ και Τομπάγκο σχετικά με την απαλλαγή από την υποχρέωση θεώρησης για βραχεία διαμονή

text:
               27.2.2016

               EL

               Επίσημη Εφημερίδα της Ευρωπαϊκής Ένωσης

               L 52/17

         ΑΠΌΦΑΣΗ (ΕΕ) 2016/275 ΤΟΥ ΣΥΜΒΟΥΛΊΟΥ
   της 12ης Φεβρουαρίου 2016
   για τη σύναψη, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας Τρινιντάντ και Τομπάγκο σχετικά με την απαλλαγή από την υποχρέωση θεώρησης για βραχεία διαμονή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 6 δεύτερο εδάφιο στοιχείο α) v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Επιτροπή διαπραγματεύθηκε εξ ονόματος της Ευρωπαϊκής Ένωσης συμφωνία με τη Δημοκρατία Τρινιντάντ και Τομπάγκο σχετικά με την απαλλαγή από την υποχρέωση θεώρησης για βραχεία διαμονή (η «συμφωνία»).

               (2)

               Σύμφωνα με την απόφαση (ΕΕ) 2015/1037 του Συμβουλίου (2), η συμφωνία υπεγράφη και εφαρμόζεται προσωρινώς από τις 28 Μαΐου 2015.

               (3)

               Η συμφωνία ιδρύει μεικτή επιτροπή εμπειρογνωμόνων για τη διαχείριση της συμφωνίας. Η `Ενωση εκπροσωπείται στη μεικτή επιτροπή από την Επιτροπή επικουρούμενη από τους αντιπροσώπους των κρατών μελών.

               (4)

               Η παρούσα απόφαση συνιστά ανάπτυξη των διατάξεων του κεκτημένου του Σέγκεν στις οποίες το Ηνωμένο Βασίλειο δεν συμμετέχει, σύμφωνα με την απόφαση 2000/365/ΕΚ (3). Συνεπώς, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (5)

               Η παρούσα απόφαση συνιστά ανάπτυξη των διατάξεων του κεκτημένου του Σέγκεν στις οποίες η Ιρλανδία δεν συμμετέχει, σύμφωνα με την απόφαση 2002/192/ΕΚ (4). Συνεπώς, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (6)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας του Τρινιντάντ και Τομπάγκο σχετικά με την απαλλαγή από την υποχρέωση θεώρησης για βραχεία διαμονή εγκρίνεται εξ ονόματος της Ένωσης.
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης,στην κοινοποίηση που προβλέπεται στο άρθρο 8 παράγραφος 1 της συμφωνίας (5).
   Άρθρο 3
   Η Επιτροπή, επικουρούμενη από αντιπροσώπους των κρατών μελών, εκπροσωπεί την Ένωση στη μεικτή επιτροπή εμπειρογνωμόνων που συγκροτείται βάσει του άρθρου 6 της συμφωνίας.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 12 Φεβρουαρίου 2016.

            Για το Συμβούλιο

            Ο Πρόεδρος

         J.R.V.A. DIJSSELBLOEM

      (1)  Έγκριση που δόθηκε στις 15 Δεκεμβρίου 2015 (δεν δημοσιεύθηκε ακόμα στην Επίσημη Εφημερίδα).

      (2)  Απόφαση (ΕΕ) 2015/1037 του Συμβουλίου, της 7ης Μαΐου 2015, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της Δημοκρατίας Τρινιντάντ και Τομπάγκο σχετικά με την απαλλαγή από την υποχρέωση θεώρησης για βραχεία διαμονή (ΕΕ L 173 της 3.7.2015, σ. 64).

      (3)  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 131 της 1.6.2000, σ. 43).

      (4)  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

      (5)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

42001D0629(01)

Απόφαση της Επιτροπής των Μονίμων Αντιπροσώπων της 13ης Ιουνίου 2001 περί συστάσεως ομάδας εργασίας υψηλού επιπέδου

Επίσημη Εφημερίδα αριθ. C 183 της 29/06/2001 σ. 0001 - 0001

Απόφαση της Επιτροπής των Μονίμων Αντιπροσώπωντης 13ης Ιουνίου 2001περί συστάσεως ομάδας εργασίας υψηλού επιπέδου(2001/C 183/01)Η ΕΠΙΤΡΟΠΗ ΤΩΝ ΜΟΝΙΜΩΝ ΑΝΤΙΠΡΟΣΩΠΩΝ,Έχοντας υπόψη τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 207 παράγραφος 1,Έχοντας υπόψη τον εσωτερικό κανονισμό του Συμβουλίου, και ιδίως το άρθρο 19 παράγραφος 3,Εκτιμώντας τα ακόλουθα:(1) Το Συμβούλιο συμφώνησε στις 5 Ιουνίου 2001 να συσταθεί ομάδα εργασίας υψηλού επιπέδου για τον συντονισμό των εργασιών και την επίτευξη παράλληλης προόδου για την δέσμη των φορολογικών μέτρων.(2) Το Συμβούλιο μπορεί να αναθέσει στην ομάδα εργασίας και άλλα καθήκοντα στον τομέα της φορολογίας,ΑΠΟΦΑΣΙΖΕΙ:Άρθρο 1Ιδρύεται μια ομάδα εργασίας υψηλού επιπέδου, εφεξής καλούμενη "ομάδα εργασίας", για τον συντονισμό των εργασιών και την επίτευξη παράλληλης προόδου για την δέσμη των φορολογικών μέτρων.Άρθρο 2Η ομάδα εργασίας αποτελείται από αντιπροσώπους υψηλού επιπέδου που ορίζονται από τα κράτη μέλη. Η Επιτροπή ορίζει έναν αντιπρόσωπο υψηλού επιπέδου που συμμετέχει στις εργασίες της ομάδας εργασίας η οποία προεδρεύεται από τον αντιπρόσωπο του κράτους μέλους το οποίο ασκεί την Προεδρία του Συμβουλίου.Άρθρο 3Η υποβολή εκθέσεων προς το Συμβούλιο γίνεται τηρουμένου πλήρως του άρθρου 207 της συνθήκης ΕΚ.Άρθρο 4Όταν εξετάζονται ζητήματα που αφορούν τις συνολικές οικονομικές εξελίξεις και τις οικονομικές πολιτικές, οι εκθέσεις της ομάδας πρέπει, με την επιφύλαξη του ρόλου της Επιτροπής των Μόνιμων Αντιπροσώπων, να διαβιβάζονται επίσης και στην οικονομική και δημοσιονομική επιτροπή ή/και την επιτροπή οικονομικής πολιτικής με σκοπό ενδεχομένως την έκδοση γνώμης.Άρθρο 5Το μέλλον της ομάδας εργασίας θα εξεταστεί μόλις επιτευχθεί οριστική συμφωνία για τη δέσμη φορολογικών μέτρων.Άρθρο 6Η απόφαση αυτή αρχίζει να παράγει αποτελέσματα από την ημέρα της έκδοσής της.Θα δημοσιευθεί στην Επίσημη Εφημερίδα των Ευρωπαϊκών Κοινοτήτων.Βρυξέλλες, 13 Ιουνίου 2001.Για την Επιτροπή των Μόνιμων ΑντιπροσώπωνΟ ΠρόεδροςG. Lund


Avis juridique important

|

E1995C0309(01)

Έγκριση κρατικής ενίσχυσης σύμφωνα με το άρθρο 61 της συμφωνίας ΕΟΧ και του άρθρου 1 παράγραφος 3 του πρωτοκόλλου 3 της συμφωνίας για την εποπτεύουσα αρχή και το Δικαστήριο Απόφαση της Εποπτεύουσας Αρχής της ΕΖΕΣ να κλείσει ένα φάκελο που αφορά κρατική ενίσχυση λόγω της μη εφαρμογής του καθεστώτος ενισχύσεων

Επίσημη Εφημερίδα αριθ. C 060 της 09/03/1995 σ. 0005 - 0005

Έγκριση κρατικής ενίσχυσης σύμφωνα με το άρθρο 61 της συμφωνίας ΕΟΧ και του άρθρου 1 παράγραφος 3 του πρωτοκόλλου 3 της συμφωνίας για την εποπτεύουσα αρχή και το Δικαστήριο Απόφαση της Εποπτεύουσας Αρχής της ΕΖΕΣ να κλείσει ένα φάκελο που αφορά κρατική ενίσχυση λόγω της μη εφαρμογής του καθεστώτος ενισχύσεων (95/C 60/05)Ημερομηνία έγκρισης: 1. 12. 1994Κράτος ΕΖΕΣ: ΦινλανδίαΑριθμός ενίσχυσης: 94-042Τίτλος: Κατάργηση των φορολογικών απαλλαγών όσον αφορά τη βιομηχανική παραγωγήΟνομασία του προγράμματος: Κατάργηση του ισχύοντος καθεστώτος το οποίο αποσκοπεί στην επιδότηση των αυξήσεων της παραγωγικής ικανότητας των υφιστάμενων εγκαταστάσεων βιομηχανικών επιχειρήσεων. Το νομοσχέδιο για την κατάργηση αυτού του νόμου πρόκειται να κατατεθεί στο Κοινοβούλιο πριν το τέλος του έτους 1994.Νομική βάση: Νόμος σχετικά με τις φορολογικές απαλλαγές που εφαρμόζονται στην βιομηχανική παραγωγή (Luki tuotannollisen toiminnan edestamiseksi myonnettavista veronhuofennuksista, 221/79)Όροι: Η Εποπτεύουσα Αρχή της ΕΖΕΣ θα ενημερωθεί για την κατάργηση του εν λόγω νόμου μετά τη θέσπιση του σχετικού νόμου.